

^ Li herema Kurdistanê bi boneya nedana 
heqdesta karmendên dewletê, li herema Silê- 
maniyê avahiyên PDK’ê leqayê êrişên çekdarî 
û şewitandinê tên. PDK, ji ber van êrişan 
Goran û hin layangirên YNK’ê tawanbar dike. 
Li Hewlêr’ê avahiyên Goran û YNK, li dijî 
çalakiyên toldanê ji aliyê PDK’ê ve te para- 
stin. Serokê RHK’ê Barzanî û layên têkildar 
li xwepêşandar û rayedaran banga aramiyê 
dikin. 


Herçend YNK û Goran jî hevparên hikûmetê 
îe, û ji kiryarên hikûmetê berpirs in jî êriş li 
ser PDK’ê tê kirin. Wezîrê Darayî Rebaz Hem- 
len endamê Goran be jî, ji nedana heqdestê 
karmendan, hevparê hikûmetê PDK wek ber- 
pirs tê nîşandin. Li aliyê din çalakî û êrişên li 
dijî PDK’ê wek berdewama heyî ya qeyrana si- 
yasî ya heremê tê şîrovekirin û amaje bi destên 
biyanî tê kirin. 

bereyê Rûsya 

Ava Deryaspî 
germ dibe! 

Beriya bi hefteyekê 
Rûsya’yê li hember 
DAIŞ’ê û komên tûndrew 
dest bi operasyonan kir. 
Hewldanên Rûsya’yê didin 
zanîn ku ew ê ava Deryaspî 
di zivistanê jî de germ bibe. 

Goran û YNK têne tawanbarkirin 


Li herêma 

Mustafa Turan 


D i kêliya ku li Rojhilata Navîn kon- 
joktureke nû ku RHK’ê jî eleqedar 
dike destpê kiriye de, bi hinceta 
nedana mûçeyan li herêma Silêmaniyê 
xwepêşandanên ku êrîş li dij avahiyên 
PDK’ê hatin kirin rû dan. Di van rûdanên 
di navbera xwepêşandan û polîsan ku 
carcaran çek jî hatin bikaranîn de du kesî 
jiyana xwe ji dest da û herî kêm 50 kes jî 
birîndar bû. Ev xwepêşandanên ku li ba- 
jarên din jî belav bûn, wek daketina kola- 
nan a qeyrana serokatiyê tê şîrovekirin. 

Ji ber ku hikûmeta Bexdayê şandina 
par budceya Kurdistanê rawestandiye, 
karmendên Herêmê 3 meh in mûçeyên 
xwe wernagirin. 

Polîtburoya PDK’ê ku avahiyên wê 
bûne armanca êrîşan, Tevgera Goran û 
hin YNK’yiyên ku piştgirî dane çalakiyan 
tawanbar kir û da zanîn ku ew ê hesab bê 
pirsîn. Li gor agahiyên jêderên herêmî, ev 
bajarên ku li dij avahiyên PDK’ê êrîş pêk 
hatine di bin hukmê Goran û YNK’ê de ne 
û xwepêşander jî alîgirên van in. Her çend 
YNK û Goran jî hevkarên hikûmetê bin 
jî ev protestoyên ji ber nedana mûçeyan 
rû dan tênê li dijî PDK’ê geşiyan û ev yek 
bû sedemê şîroveyên ku bûyer ji alî van 
partiyan ve tên organîzekirin. 

Çalakiyên ku li Hewlêr, Silêmanî, 

Duhok, Helebce û hin navçeyan wek 
bertekên demokratîk ên karmend û 
mamosteyên ku çend mehin mûçeyên 
xwe wernegirtine destpêkirin, piştî ku 
li navçeya Qeledizê reng guhert û li dij 
avahiya Qeymeqamiyê û nûsîngeha 
PDK’ê êrişan destpê kirin û pevçûnan 
rû da. Çavdêrên herêmê didin zanîn ku 
di pevçûnên Qeledizê de 3 kesan jiyana 
xwe ji dest daye û nêzîkî 10 kes jî birîndar 
bûne. Piştî bûyerê di serî de Serokê RHK’ê 
Mesud Barzani, Parlamena Herêma Kurd- 
istanê û partiyên siyasî peyaman ragihan- 
din. Serokê RHK’ê Barzanî, di peyama xwe 
de ji hemû kes û aliyan re banga arambûnê 
kir. Barzani, her wiha ji hemû dezgehên 
fermî û partiyên siyasî re giştinameyek 
şand ku pêşî li bûyer û pevçûnan bê girtin. 

Di kêliya ku li Qeledizê bûyer dom diki- 
rin de, komeke din jî li nahyeya Jaraweyê 
êrîşî avahiya PDK’ê kir. Komek kesên 
ku li Jorawaya nahyeya Silêmanî jî kom 
bûn êrîşî Dezgeha Rizgarî kirin û avahiyê 
şewitandin. Di heman kêliyê de komên ku 
li navçeyên Çarqurne û Hacîawa kom bûn, 
hewl dan ku bikevin avahiyên PDK’ê. Li 
Hacîawa navçeya Ranya jî kesek bi çek ku 
hewl da êrîşî nûsîngeha PDK’ê bike ji alî 
hêzên asayîşê ve hate destgîrkirin. 


Silêmanî êrîşên avahiyên PDK e 



^J 1 

itinku 

ma 


Armanca protestoyan ne hikûmet, 
PDKye 

Li gel navenda Silêmanî ku bûyer ji 
wê derê belavbûbun, li navçeyên wek; 
Kelar, Ranya, Pêncwîn û Seyîd Sadiq jî 
roja Şemûyê komên protestoyî xwesti 
êrîşî avahiyên PDK’ê bikin û di em 
pevçûnan de 30 kes birîndar bûbû__. 
Xwepêşandanên Helebce û navçeya Koy- 
sancax a Hewlêrê jî bê pevçûn encam dan. 
Xwepêşanderên Helebceyî jî anîn ziman 
ku ew naxwazin li bajarê wan yek bûyerek 
tûnd jî rû bide û ew ê rê nedin ku daxwa- 
zên wan ên rewa ji bo armancên din bêne 
bikaranîn û dan zanîn ku ew ê daxwazên 
xwe bi rêbazên aştiyane bînin ziman. 


parastina dezgehên giştî û civakî û par- 
tiyên siyasî jî bikin. Her wiha divê hemû 
dezgehên çapemeniyê jî bi hendazeyî 
nêzîkî bûyeran bibin.” 

;u Kosret Resul: Fersendeke din jî 
bidin siyasiyan 

Cîgirê Sekreterê Giştî yê YNK’ê û Cîgirê 
Serokê RHK’ê kosret Resûl, piştî bûyeran 
bang li gel kir û got: “Ji bo qeyranê çareser 
bikin fersendeke din jî bidine siyasiyan.” 
Resûl, anî ziman ku di çarçoveya azadiya 
ramanê de ew piştgirî didine her cûre mafê 
protestokirinê, lê belê tûndî tu qeyranan 
çareser nake. 


Barzanî: Divê pêşî li bûyeran bê 
girtin 

Piştî bûyerên Qeledizê Serokê RHK’ê 
Mesûd Barzanî ji hemû sazî û dezgehên 
fermî hêzên asayîşê re giştînameyek şand 
û xwest ku li hember egeriya bûyerên 
tûndî bi her şêweyî tedbîrên bergiriyê 
bêne stendin. Di giştînameyê de hatiye 
destnîşankirin ku di derbarê kesên ku 
beşdarî bûyeran bûne de, di çarçoveya 
yasayan de çi pêwîst be bê kirin. Di 
giştînameyê de wiha tê gotin: “Li hemû 
deverên ku alozî rû dane, ji bo dabînkirina 
aramî û asayîşa civakê çi pêdiviyên ber- 
giriyê pêwîst bin divê bêne kirin. Serokê 
Herêma Kurdistanê, teqez kir ku kes û 
komên ku bûne sedemê ku bûyer bêne vê 
radeyê ew ê hemû kiryarên yasayî bêne 
kirin. 

Di daxuyaniya Hikûmeta RHK’ê ya di 
derbarê bûyeran de jî wiha hate gotin: 
“Divê hêzên asayîşê û dezgehên têkildar, li 
gel parastina can û malên hemwelatiyan, 


Prof. Kaval: Sedemê xwepêşandanan 
qeyrana serokatiyê ye 

Di derbarê xwepêşandan û bûyerên rû 
dan de Profesorê Hiqûqa Navneteweyî 
yê Zanîngeha Selahedîn Mûsa Kaval di 
bersivdana pirsên BasNûçeyê de anî ziman 
ku her çiqas sedemê van bûyeran wek 
qeyrana aborî xuya bike jî sedemê makî yê 
van xwepêşandanan û bûyerên piştî wan 
çaresernekirina qeyrana serokatiyê ye. 
Kaval got: “Sedemê makî çaresernekirina 
qeyrana serokatiyê be jî ji ber ku qeyrana 
aborî jî bi şêweyekî dijwar dom dike, ev 
bûye sedem ku radeya tûndiya protestoyan 
berztir bibe. 

Dezgehên sivîl banga aramiyê kirin 

Piştî van bûyerên tûndiyê 318 dezgehên 
sivîl jî bi daxuyaniyeke hevbeş daxwaz 
kirin ku di xwepêşandanan de rêbazên 
tûndî neyêne bikaranîn û bang li hikûmetê 
jî kirin ku tafilê qeyranê çareser bike. Di 
vê daxuyaniya ku ji bo bangewaziya gel, 
serokê parlamenê, serokwezîr û hemû 


partiyan hatiye kirin de wiha hate gotin: 
“Protesto, grev û xwepêşandan, mafekî 
demokratîk ê her hemwelatiyî ye û nabe 
ku ev maf bê astengkirin.” Di daxuyaniya 
318 dezgehên sivîl de hate destnîşankirin 
ku ji ber destdirêjiya keda gel, xerab 
bikaranîna baca neteweyî, binpêkirina 
yasayan, pûçkirina hiqûqê û gendelî bûne 
sedem ku gel bertek nîşan bide. 

Her wiha Parlamena Kurdistanê jî di 
daxuyaniya xwe de bang li hemû par- 
tiyan kir ku alîgirên xwe kontrol bikin. 
Rewşenbîr û nivîskarên Qeledizê jî bi 
daxuyaniyeke hevbeş banga aramiyê kirin 
ji hikûmetê xwestin ku ji bo pêdiviyên gel 
bi cih bên helbiweste. 

PDK: Goran gel sor dike 

Parlamenê PDK’ê Arî Hersîn jî ji Bas- 
Nûçeyê re anî ziman ku Tevgera Goran di 
nav gel de gotegota; ‘Di budceyê de pere 
heye, lê hikûmet pere nade gel’ belav kirî 
ye û bûye sedemê xwepêşandanan û got: 
“Nexwe pereyê hikûmetê heye, wê gavê 
bila mîsoger bike da ku hikûmet dest ji kar 
berde.’ Hersin, di berdewamiya angaştên 
xwe de got ku hin kesayetên YNK’yî jî bi 
gotegotên Goran xapiyane û dom kir: “Ev 
nayê qebûlkirin û di derbarê van bûyeran 
de çi karên fermî pêwîst be ew ê bêne 
kirin.” 

Polîtburoya PDK’ê jî piştî şewitandina 
avahiya wan a Qeledizê, bi daxuyaniyeke 
nivîskî da zanîn ku ew ê li hember van 
êrîşan bêdeng nemînin û tiliya kî di vê 
bûyerê de hebe, ew ê teqez hesab bidin. 

Di daxuyaniyê her wiha angaşt ku di van 
bûyeran de destê hin derdorên siyasî jî 
heye û hate gotin ku bi zanebûn avahiyên 
PDK’ê hedef hatine girtin. 

Barzanî bang li Rûsya û DYA kir: 


Divê armanca sereke têkbirina DAIŞ’ê be 


D i şerê ku piştî beşdariya Rûsyayê 
dû bere peyda bûn de, ji aliyekî 
hem Rûsya hem jî DYA hewl dide 
ku kurdan beşdarî bereya xwe bike, ji 
aliyê din ve Serokê RHK’ê Mesûd Bar- 
zanî di hevdîtina xwe ya Hewlêrê ya bi 
Nûnerê Taybet ê tekoşîna li dij DAIŞ’ê yê 
Serokê DYA’yê John Allen de helwesta 
xwe diyar kir. Barzanî di hevdîtinê de ji 
Allen re got ku pêwîst e hem DYA, hem 
Rûsya hem jî hemû hêzên herêmî û kureyî 
şkandina DAIŞ’ê bikin armanca xwe ya 
sereke û hêzên ku vê yekê nekin wê şaşiyê 
bikin. Barzanî, pêwîstiya koordinasyona 
operasyonên Rûsya û hêzên hevpeyman 
destnîşan kir, encamên hemahengiya 
navbera Pêşmerge û hêzên hevpeyman 
grîng nirxand, da zanîn ku alîkariyên ku 
DYA û hêzên kureyî dane bûye sedem ku 
Pêşmerge serkeftinên mezin bi dest bixe û 
ji ber alîkariya wan kirî ye, bi ser Allen ve 
spasiyên xwe pêşkêşî Serokê DYA Barack 
Obama kir. John Allen jî di derbarê 
destpêkirina operasyonên Rûsyayê de 
metirsiya DYAya egera destpêkirina koça 
penaberên din anî ziman û got ku wê DYA 
her bi RHK’ê re bi hemahengî tevbigere. 

Serokê RHK’ê Mesûd Barzanî di 
serdana xwe ya Duhokê de jî Wezîrê Der- 
ve û Bazirganiyê yê Macaristanê û lijneya 
li gel wî qebûl kir. Barzanî di vê hevdîtinê 
de jî xeteriya welatên ku hê jî terorê wek 
kartekî siyasî bikar tînin destnîşan kir û 
li hember vê yekê, ji ber ku welatên dost 
bi awayekî têr alîkariya Pêşmerge nakin 
fikarên xwe anî ziman. 

Ji alî din ve Serbalyozê DYAyê Iraqê 
Suart Jones bi mebesta ku di derbarê 
pêvajoya nû ya ku bi hewla Rûsyayê 
destpê kir û geşedanên pê re têkil- 
dar de ew agahdar bike, li Hewlêrê çû 
serdana Serokê RHK’ê Mesûd Barzanî. 

Di hevdîtinê de Suart Jones, derbareyê 
helwesta DYA’yê ya bi pêngava Rûsyayê li 
Rojhilata Navîn pêvajoyeke nû destpê kir 
de Mesûd Barzanî agahdar kir. Barzanî 
di vê hevdîtinê de bang li DYA, Rûsya û 
dewletên din kir û got ku di têkoşîna li 
hemberî DAIŞ’ê de bi hev re tevbigerin. 
Barzanî kirpand ku divê dewletan neli- 
hevkirinên di nav xwe de bidin alîkî û ji 
hemû aliyan re bang kir ku li hemberî 
DAIŞ’a ku ji bo hemû cîhanê gefeke mezin 
e bi hev re tevbigerin, bes bi vî awayî 
DAIŞ wê têk biçe. Di hevdîtinê de Suart 
Jones jî, bi hilkefta serkeftinên Hêzên 
Pêşmergeyan ên di operasyonên Kerkûkê 
de Serokê RHK’yê Mesûd Barzanî pîroz 
kir û di vê serkeftinê de rola koordînasyon 
û ragihandina di navbera hêzên hevpey- 
manê û Pêşmergeyan de anî ziman û got 
ku divê ev yek bidome. 

Piştî hevdîtinê Serokê RHK’yê Mesûd 
Barzanî derbasî Zaxoya navçeya Dihokê 
bû û li vir çû serdana Akademiya Perw- 
erdehiya Pêşmergeyên Jin û moral da 
Pêşmergeyên jin. Barzanî kêfxweşiya xwe 



ya ji ber ku jinan jî bi Pêşmergeyên mêr 
re mil bi mil tevlî têkoşîna eniyan a li dijî 
DAIŞ’ê dibin anî ziman û got ku ew tu 
car şer naxwazin lê tu caran li hemberî 
dijminên xwe jî serî netewandine û nate- 
wîninjî. 


bo me cihê kêfxweşiyê ye’ kêfxweşiya xwe 
anî ziman. Van geşedanan di nava siyaseta 
kurd, rewşenbîr û gelê kurd de bû wesi- 
leya ji nû ve zindîkirina hêviyên yekîtiyê. 

Piştî civîna Hewlêrê ya Serokê RHK’ê 
Mesûd Barzanî, Hevserokê PYD’ê Salih 
Muslîm û Cîgirê Şewirmendê Wezareta 
Derve ya DYA Brett McGurk û lijneya 


‘Teqez ew ê tola ezdiyan bê stendin’ 

Serokê RHK’ê Mesûd Barzanî, bi payebilindên leşkerî yên DYA, angaştên 

hilkefta Cejna Cemaeyê ku hemwelati- ku ew ê di navbera RHK’ê û Rêveberiya 

yên ezdî her sal bi awayekî kevneşopî di Rojava de koordînasyoneke operasyonên 

navbera 7 û 13’ê Cotmehê de li Laleşa 
Rûhanî tê pîrozkirin û wek ‘heca ezdiyan’ 


tê binavkirin peyamek weşand û cejna 
hemû ezdiyan pîroz kir. Barzanî destnîşan 
kir ku piştî êrîşên DAIŞ’ê yên li Şengalê, 
trajedî û keçberiyên ezdiyan di dilê hemû 
gelê kurd de birînên mezin vekirin. Bar- 
zanî got ku hêvî ev e ku êzdiyên mecbûr 
mane vê cejnê dûrî malên xwe derbas 
bikin vegerin welatê xwe Kurdistanê û 
wisa dom kir: “Terorîstên ku birayên me 
yên ezdî ku rûmetiya gelê Kurdistanê 
ne diêşînin divê bizanibin ku teqez êw ê 
bedêla êşa ku dane kêşan bidin.’ 

Nêzîkbûna PDK û PKK’ê bi kêfxweşî 
hat pêşwazîkirin 

Ji alî din ve geşedanên erênî yên ku di 
navbera PDK û PKK û Rêveberiyên Ro- 
java de digeşin di nav gel de hesta yekîtiyê 
şên kir. Endamê Komîteya Rêvebirinê ya 
KCK’yê Duran Kalkan’ê ku bi daxuyaniyên 
xwe yên rikberê PDK’ê û RHK’ê dihate 
rojevê, derbarê têkiliyên PKK-PDK’an de 
got ku ‘digel ku di nav me de cudahiyên 
hizrî heye di navbera PKK û PDK’yê de 
têkiliyeke hêrsrabûyî û bipevçûn tune û 
dê tune be jî, divê herkes vê yekê wisa 
bizanibe’ piştî wî jî Berpirsiyarê Têkiliyên 
Navneteweyî yê PDK’yê Ahmed Kanî 
got ku ‘Cudahiyên hizrî ên di nav wan 
de tiştekî gelekî asayî ye û ji ber wê jî tu 
caran di nav wan de şer dê neye jiyîn.’ û 
dû re jî bi gotinên xwe yên ‘daxuyaniya 
Duran Kalkanî daxuyaniyeke erênî ye û ji 


hevpar pêk bê û her wiha nîqaşên derbas- 
bûna Rojava ya Pêşmergeyên Roj destpê 
kiribûn. Ev geşedanên erênî bandora xwe 
li pêwendiyên navbera PDK û PKK’ê jî kir. 

Endamê Konseya Rêveber a KCK’ê 
Dûran Kalkan, di derbarê pêwendiyên 
PKK û PDK’ê de got: “Her çend ramanên 
me yên ji hev cuda hebin jî di nav PKK û 
PDK’ê de pêwendiyên rikber û ziyankar 
tûne ne û ew ê nebin jî. Divê her kes vê 
yekê zanibe.” Piştî vê daxuyaniya Kalkan, 
Berpirsiyarê Têkiliyên Navneteweyî yê 
PDK’yê Ahmed Kanî got ku ‘Cudahiyên 
hizrî ên di nav wan de tiştekî gelekî asayî 
ye û ji ber wê jî tu caran di nav wan de şer 
dê neye jiyîn.’ û dû re jî bi gotinên xwe yên 
‘daxuyaniya Duran Kalkanî daxuyaniyeke 
erênî ye û ji bo me cihê kêfxweşiyê ye’ 
kêfxweşiya xwe anî ziman. Van geşedanan 
di nava siyaseta kurd, rewşenbîr û gelê 
kurd de bû wesileya ji nû ve ziindîkirina 
hêviyên yekîtiyê. 

Kongreya Neteweyî û yekkirina 
Pêşmerge û Gerîlla 

Duran Kalkan, di berdewamiya dax- 
uyaniya xwe de ji negengaziya pevçûna 
PKK-PDK wirdetir çûbû û pêşniyara 
lidarxistina Kongreya Netewî ya Kurdan û 
yekkirina Pêşmerge û Gerîllayan a di fer- 
mandariyeke hevkar a li bin sîwana kon- 
greyê de kiribû û wisa gotibû: “Van demên 
dawîn ji bo çareserkirina pirsgirêkên di 
navbera PKK û PDK’yê de hewldanên 
girîng hene. Ên ku hêvî ji pevçûna PKK- 


PDK’yê dikin dê bixelitin. Em hêvî dikin 
ku diyaloga heyî dê hê geştir bibe û dê rê 
ji çareserkirina pirsgirêkan a bi rêbazeke 
demokratîk re veke. Em di rewşeke wisa 
de ne.” 

Barzani, Muslim, McGurk buluşmasi 
ardmdan PYD-PKK çizgisinin iran-Rusya 
cephesinden uzaklaşma egiliminden ve 
IŞID sonrasi Esad’li Suriye rejiminin 
tekrar gûçlenmesi ardmdan Rojava’ya 
yönelebilme ihtimalinin belirmesinden 
bagimsiz duşûnûlemeyecegi yorumlarmm 
yapilmasma yol açti. 

Dr. Kaval: Daxuyaniya Kalkan cihê 
kêfxweşiyê ye. 

Pisporê Hiqûqa Navneteweyî Musa 
Kaval di derbarê daxuyaniyên erênî yên 
PDK û PKK’ê de jî da zanîn ku daxuyani- 
yên Endamê Konseya Rêveber a KCK’ê 
Dûran Kalkan, li Başûrê Kurdistanê bi 
kêfxweşî hatine pêşwazîkirin û diyar kir 
ku hêvî ew e ku ev ne daxuyaniyek pey- 
amgirî ya çapemeniyê be û aşkerekirina 
siyaseta PKK’ê be. Kaval di derbarê hatina 
Rûsya ya Rojhilata Navîn û hevsengiya 
nû de jî wiha got: “Bêguman ev hem ji bo 
herêmê û hem jî ji bo RHK’ê ku aktorê 
herî grîng ê herêmê ku li gel Rojava, 
tekoşîna herî serkeftî ya li dij DAIŞ’ê 
dimeşîne jî rewşeke nû ye. Di vê pêvajoya 
nû de, ji bo çalaktirbûna RHK’ê, teqez 
divê qeyrana serokatiyê bê çareserkirin. 
Rewşa nû fersendên pir mezin pêşkêşî 
kurdan dike û ji bo RHK’ê rola xwe ya 
dîrokî bê kêmasî bi cih bîne divê vê qey- 
ranê bi encam bike. Bi hatina Rûsyayê re 
hevsengiyên siyasî û leşkerî guherîn. Her 
çiqas Rûsya ji bo piştgiriya Esad hatibe 
Sûriyeyê jî, ev yek nayê wê wateyê ku ew 
ê Sûriyeya Esad wek berê rabe ser piyan; 
Lewre Sûriye, li gel Iraqê perçebûneke 
kûr jiyaye. Jixwe DYA û Rusya ku bi hev 
re di pêşbirka peydakirina hevkarên xurt 
ên herêmî de ne jî lawazbûna kurdan 
naxwazin.” 

A Pûsûlaya kurdan ku derê nişan dide? 

Ava Deryaspî germ dibe! 



Mehmet Salih Batirhan 


P evçûnên ku beriya bi 4 salan 
li Sûriye’yê destpêkirin û bi 
deşdariya DYA’yê û di sala 30’ê 
meha 2015’an tûşî rewşeke din bû. 
Beşdariya van welatan a li şerê navx- 
weyî tesir li wê yekê jî kir ku polîtîka 
û rewşa Rojhilata Navîn ji nûve diyar 
bibe. Pevçûn û şerê navxweyî yê zê- 
detir ji 4 salaye heye bi navê “kêşeya 
penaberan” tesîr li welatên Rojava kir 
û ji bo çareseriyê dewlet li hev kom 
bûn. Koalîsyona ku DYA’yê serperiştiya 
wê dikin û gelek welatên Ewrûpayê 
beşdarî wê bûne li hember DAIŞ’ê gelek 
bordûman pêk anîn lê belê ew bi encam 
nebûn. Her wiha projeya DYA’yê û 
Tirkiye’yê ya “perwede û biçekkirina” 
komên çekdar jî nebû çareserî û her 
wiha bû hokara alozbûnê qeyranê. Li 
hêla din hat zanîn ku DYA’yê şertê 
Rûsya’yê yê “Heta çareseriyê Beşar 
Esad dikare bimîne” qebûl kiriye. 

Piştî wê diyaloga di navbera DYA’yê û 
Rûsya’yê de dihat çaverêkirin ku aramî 
li Sûriyê pêk were. Berewajî aramiyê 
alozî tevgera li Sûriye’yê zêdetir bû. 
Beriya bi hefteyekê Rûsya’yê li hem- 
ber DAIŞ’ê û komên tûndrew dest bi 
operasyonan kir. Her wiha Rûsya’yê 
hêzên xwe û keştiyê xwe ber bi Bêndara 
Tartûsêjî vekişand. Hewldanên 
Rûsya’yê didin zanîn ku ew ê ava 
Deryaspî di zivistanê jî de germ bibe. 

Her wiha di sala 1997’an de di Cenga 
Çeçenîstanê de û piştî wê li Bakurê 
Kafkasya’ya Rûsya li hember komên 
radîkal ê Îslamî şer kiribû. Operasy- 
onên Rûsya’yê yên li Rojhilata Navîn 
bi taybetî yên li ser Sûriye’yê bû mijara 
sereke ya sermanşetên hemû rojnamey- 
ên cihanê. Her wiha Rûsya’yê da zanîn 
ku aloziya Sûriye’yê ji bo hevalbendê 


wî yê qedîm Beşar Esad jî xetere ye û 
ragihand ku ew jî êdî li qadê ye. Li hêla 
din Rûsya’yê piştevaniya Hikûmeta 
Bexda û Tehranê jî stend û ew valahiya 
“hêza bi qûdret” ya DYA’yê vala hiştibû 
dagirt û îspat kir ku hêza gewra ya li 
Rojhilata Navîn ew e. Li hêla din ku em 
bên ser destêwerdana Rûsya’yê divê em 
eşkere bikin ku Rûsya di çarçoveya pey- 
mana bi Hafiz Esad re ya li ser Bêndara 
Tartûsê jî xwedî derdikeve û dide zanîn 
ku ew ê xetereyên li ser desthilatdariya 
xwe ji nav bibe. Li hêla din hefteya borî 
Rûsya’yê sînorên hewayî yên Tirkiye’yê 
jî îxlal kir û ji destpêka qeyrana Sûriyê 
Rûsya li hember polîtîkayên Tirkiye’yê 


nerazîbûn nişan dida. Rûsya’yê bi îx- 
lalkirina sînorên hewayî yên Tirkiye’yê 
hem peyamek da NATO’yê û hem jî 
careke din nerazîbûna xwe ji Tirkiyê re 
eşkere kir. 

Wisa xwiya dike ku ew ê Çîn jî 
beşdarî Sûriye’ya ku niha DYA’yê û 
Rûsya lê ne bibe. Tê çaverêkirin ku 
Rûsya’jî bi balafirên şer piştevaniya 
Rûsya’yê bike di şerê li hember DAIŞ’ê 
de. Çînê anîbû ziman ku ew piştevaniya 
Rûsya’yê dikin di şerê li hember 
DAIŞ’ê de. Li eniya Rûsya û DYA’yê 
ev yek hebûn. Di rojeva kurdan jî de 
dîplomasiyeke mezin heye. Paytexta 
Rêveberiya Herêma Kurdistanê dîsa 


bû navenda dîplomasiya Rojhilata 
Navîn. Herî dawî nûnerê Obama yê 
şerê DAIŞ’ê General John Allen di gel 
desteyekê serdana Serokê Herêma 
Kurdistanê Mesûd Barzanî kir. Li gel 
gel dîplomasiyê Başûrê Kurdistanê 
amaderkariyên Pêşmergeyên Rojava 
ya ji bo Rojava jî berdewam dikin. Her 
wiha piştî rêkeftina PYD’ê û Rêveberiya 
Herêma Kurdistanê tê çaverêkirin ku 
Pêşmergeyên Rojavayê Kurdistanê yê 
li Başûrê Kurdistanê li hember DAIŞ’ê 
şer dikin derbasî Rojavayê Kurdistanê 
bibin. 

Pûtin: Hewcedarî bi hevkariyê 
heye 

Li gel rûdanan û bordûmana li 
DAIŞ’ê Serokê Rûsya’yê Vladimir 
Pûtin, ferman da Wezîrê Parastinê 
Sergey Şoygu û jê xwest ku divê di 
şerê li hember DAIŞ’ê de hevkarî bi 
Tirkiye’yê, DYA’yê, îranê, Siûdî Erabi- 
stan û Iraqê re bê kirin. Li gor agahi- 
yên hatine bidest xistin Pûtîn gotiye 
“Heta biTirkiye’yê, DYA’yê, îranê, 

Siûdî Erabistan û welatên cîran re em 
hemahengiyê nekir em ê nikaribin di 
vî karî de bi ser kevin” Her wiha hat 
zanîn ku Pûtîn daxwaza wê yekê kiriye 


^ “Divê tiffaqa îran û Rûsya’yê bê şopandin” 


Serokê Akademiya Dîplomasiyê ya Wezareta 
Karê Derve Mesut Özcan ji BasNûçeyê re axivî 
û li ser geşedanên dawî li Sûriye’yê rawestiya. 
Özcan amaje bi wê yekê kir ku Rûsya’yê piştî 
hevkariya bi îranê re li Sûriye’yê bûye xwedî 
hêz. Her wiha Özcan ragihand ku Rûsya’yê 
bêçalakhûna DYA’yê ya li Rojhilata Navîn jî 
bikaranî û xwest li herêmê desthilatdariya 
xwe ava bike. Di berdewamiya axaftina xwe 
jî de Özcan, eşkere kir ku Rûsya dikare bi 


operasyonên îranê yên bejayî bi ser 
keve û eger operasyonên bejayî yên 
îranê nebin ew ê Rûsya bi ser nekeve. 
Her wiha Özcan da zanin ku divê 
hewldanên wan herdû welatên bê 
şopandin û li lewre ew ê teşeya nû ya 
li Rojhilata Navîn bi destê van wela- 
tan pêk were. Li gel wê yekê Özcan 
daxuyand ku îran jî welatek bi hêz ê 
herêmê ye. 

ku di warê pisporan de divê bi taybetî 
hemahengi bi DYA’yê û Tirkiye’yê re bê 
kirin.Li gor zanyariyên hatine stendin 
Rûsya’yê herî dawî ji Deryaçeya Hezerê 
bi çar mûçekan li DAIŞ’ê daye . 

Rejima Sûriyê dest bi operasyona 
bejayî kir 

Piştî operasyonên Rûsya’yê yên li ba- 
kurê Hamayê yên li ser komên tûndrew 
rejima Sûriye’yê jî dest bi operasyonên 
bejayî kir. Her wiha li derdora Hama’yê 
baregehên DAIŞ’ê û EL Nûsrayê dibin 
armancên balafirên Rûsya’yê. Piştî ope- 
rasyonên rejimê jî dest bi operasyonên 
bejayî kir û ji sê terefan bi ser komên 
tûndrew ve tê.Hat zanîn ku dorûbera 
Kefer Nebude, Kefer Zeta û Latamna 
ji hêla rejimê vê hatiyê dorpêçkirin û 
rejimê pêketinek mezin bi dest xistiye. 
Her wiha li gor hin serçaviyên herêmê 
hêzên rejimêm dorûbera Morek, Maan 
û Tecemul Masafnê jî serkeftin bi dest 
xistine û komên tûndrew ji wê herêmê 
derxistine. 

Artêşa Fethê ji peravan tê 
dûrxistin 

Operasyonên Rûsya’yê yên 1 cot- 
mehê destpêkirin herî zêde li derdora 
Hûmûs ? Telbise, Rastan, Mukramiye, 
Zafaraniye û li bakurê Hama’yê zêde 
bibûn. Hêzên rejimê li derdora rojavayê 
Sûriyê’de asê maye û rêyên Heleb û 
derdora rêyên Lazkiyê kontrol dike. 

Li rojhilat jî rejim bi tenê li derdora 
Deyrazor û Hesekê maye. Li Hesekê li 
gel rejima Sûriye’yê hêzên kurd jî xwedî 
hêzeke mezin in. Li bakûrê rojhilatê 
Lazkiyê li bajarê Îdlîbê jî Artêşa Fethê 
heye.Komên ji Ahrarûş Şam, El Nûsra, 
Tûgaya Siltan Mûrad û Artêşa Azad 
pêk tê piştî dagirkirina Îdlîbê demeke 
dirêje di nava wê hewldanê dene ku 
Lazkiyê jî dagir bikin. Niha Rûsya û 
rejima Sûriye’yê bi hemahengiyekê 
operasyoanan pêk tînin ku Artêşa 
Fethê ji peravan dûr bixin û alîkariya 
ji van koman re tê bi dawî bikin. Li gel 
van operasypnan Cihgirê Fermandarê 
Artêşa Rûsyayê îgor Makûşev, dax- 
uyand ku jetên Rûsya’yê dorûbera 
Reqqa, Hûmûs, Lazkiyê, Hama, Îdlîbê 
bordûmankirine û di encama wan 
bordûmanan de 6o baregehên DAIŞ’ê 


ji holê rabûne. Her wiha di operasyona 
Hama û Hûmûsê de 200, di operasy- 
onên Helebê jî de 100 endamên DAIŞ’ê 
hatine kuştin. 

Gelo tiffaqa di navbera PYD’ê 
Moskow û Şamê de tiffaq heye? 

Rûsya’ya li Sûriye’yê operasyonên 
dijwar li hember komên tûndrew daye 
destpêkirin di qadê jî de li ser wê yekê 
radiweste ku hejmara hevalbendên xwe 
zêde bike.Cihgirê Wezîrê Karê Derve yê 
Rûsya’yê Mihaîl Bogdanov, bi Serokê 
PYD Salih Mûslîm re li Parîsê civiya. 

Li gor daxuyaniya wezareta derve şerê 
li hember DAIŞ’ê hatiye rojeva civîna 
Bogdanov û Mûslîm. Her wiha hat 
aşkerekirin ku geşedanên dawî yên li 
Rojhilata Navîn û Sûriye’yê rûdane 
bûne mijarên civînê û li ser wan hatiye 
rawestandin. 

Li hêla din tê aşkerekirin ku PYD’ê û 
YPG’ê gelek xalên stratejik ê li Hesekê 
ji DAIŞ’ê hatine stendin radestî hêzên 
rejima Sûriye’yê hatiye kirin û Rûsya’yê 
jî hemahengi di navbera Şamê û PYD’ê 
de saz kiriye. Her wiha amaje li ser wê 
yekê jî tê kirin ku piştî hêzên kurd li 
Helebê êrîşên komên tûndrew ji nav bir 
hêzên rejimê jî li wir dest bi tevgeran 
kirine. Her wiha rojnameya bi navê El 
Ahbar a li Lûbnanê der diçe jî amaje bi 
wê yekê dike ku rayedarên PYD’ê çûne 
Şamê û bi rayedarên rejimê re kom- 


ji xwe re dikin armanc. Em wisa di- 
fikirin ku ev şaşiyeke bingehîn e. Heta 
ku Rûsya wan deveran ji xwe re bike 
armanc em ê li gel Rûsya’yê hevkariyê 
nekin.” 

DYA’yê ji bo Reqqayê di nava 
hewldanê deye 

DYA’yê ya ku Rûsya bo operasyon û 
stratejiyên nû hemû planên wê têk bir 
di nava hewldanên nû deye. Her wiha 
hat zanîn ku ew ê DYA’yê li qadê êdî bi 
hevalbendên nû re di hemahengiyê de 
be. Li gor zabyariyên hatine bi destxis- 
tin DYA’yê dev ji plana “perwedekirin 
û biçekkirinê” ya mûhalîfan berdaye 
û ew ê li Reqqa ya navenda DAIŞ’ê ya 
li Sûriye’yê dest bi operasyonekê bike. 
Li gpr ronmaeya New York Times’ê ew 
ê 25 hezar leşker dorûbera Reqqayê 
dorpêçbikin û DAIŞ’ê ji xeta Cerablûs 
û Azazê derxin. Her wiha rojnameyş 
amaje bi wê yekê kir ku ew ê 20 hezar 
şervanên kurd beşdarî vê operasyonê 
bibin. Li hêla din heman çavkaniyê da 
zanîn ku yekem care Obama ferman 
daye Pentagonê da ku yek ser çekan 
bişînin ji hevalbendên ji Sûriye’yê 
re. Her wiha hat zanîn ku rayedarên 
DYA’yê eşkere dikin ku wan ew plana 
beriya operasyona Rûsya’yê dabûn 
destpêkirin û operasyonên hewayî yên 
Rûsya’yê ew ê ji planê re nebin astengî. 
Her wiha tê zanîn ku DYA’yê ji bo der- 
bûne.Li gor angaşta rojnameyê hokara basbûna Pêşmergeyên Rojava ya ji bo 


serdana rayedarên PYD’ê ew bû ku tevlî 
tiffaqa li hember DAIŞ’ê bibin û di warê 
bejayî de hemaheng bin bi rejimê re. 

Ashton Carter: Rûsya DAIŞ’ê 
nake armanc 

Li eniya şerê Rûsya’yê yê li Sûriye’yê 
ev geşedan û rûdan hebûn. Li hêla 
din weke roja ewil rayedarên DYA’yê 
radigihînin ku Rûsya DAIŞ’ê nake 
armanc û diencama bordûmanên 
Rûsya’yê de sivîl jiyana xwe ji dest di- 
din. Herî dawî Wezîrê Parastinê Ashton 
Carter, daxuyand ku heta Rûsya ji bilî 
DAIŞ’ê komên din û kesên din ji xwe re 
bike armanc em ê li gel wan hevkariyê 
nekin. Her wiha Carter amaje bi wê 
yekê kir ku operasyonên Rûsya’yê yên 
li hember DAIŞ’ê ne di cih dene û wiha 
got: “Ew ji bilî DAIŞ’ê hin deverên din 


operasyonên dawî bi YPG’ê re di nava 
koordînasyonê deye. 

Li gel rûdanên germ ê li hewa 
Sûriye’yê li bejayiya wê jî gelek rûdan 
û pevçûnên dijwar pêk tên. Komên 
radîkal ê li Taxa Şêx Meqsûd a Helebê 
dorpêç danîne ser kurdan, dixwazin 
kurd ji cih û warê xwe derkevin û 
pêleke din a koçberiya kurdan dest pê 
bike. Li gor zanyariyên ji herêmê hatine 
stendin hêzên kurd ê dorpêça El-Nûsra 
û komên din şikenandine û li hember 
çeteyan dest bi operasyonan kirine. 

Her wiha li gor zanyariyên ji herêmê 
hatine stendin di encama operasyonan 
de gelek endamên E 1 Nûsra û komên 
din hatine kuştin û hejmarek zêde ya 
endamên wan koman dîl hatine girtin. 


^Operasyonên Rûsya’yê helwest û strateji guhertin 


Akademisyenê Beşa Peywendiyên 
Navdewletî yê Zanîngeha Ekonomî û 
Teknolojiyê (TOBB) Nihat Ali Özcan jî bal 
kişand ser geşedanên dawî û ragihand ku 
Rûsya li Sûriye’yê ne nû ye û ji destpêka 
bûyerên qeyrana Sûriye’yê Rûsya’yê li 
herêmê cihê xwe girtiye. Her wiha Özcan, 
amaje bi wê yekê jî kir ku ewê operasy- 
onên Rûsya’yê ne bi tenê peywedniyên 
Rûsya û DYA’yê ewê helwest stratejî û 


sekna gelek welatan jî biguherîne. Özcan 
bal kişand kurdan û tesîra li serwan jî û 
wiha berdewam kir: “Li Rojhilata Navîn 
tişten nû rû didin. Gelekî alozî hene. Ew 
ê hemû kurd jî li hember Rûsya’yê heman 
helwestê nişan nedin. Ew ê PKK hemû 
hekên xwe nexe yek zemnbîlê. Ew ê li 
bendê bimîne bê ka li Sûriye’yê çi pêk tê û 
di navbera Rûsya û DYA’yê de çi rû dide û 
ew ê li gora wê sekna xwe eşkere bike.” 

FT: Divê kurd ne hêza sereke ya 
Reqqayê bin 

Her wiha rojnameya Financial 
Timesê jî bal kişand ser operasyona 
Reqqayê û beyî ku navê navê ray- 
edarekî Wezereta Parastina DYA’yê 
eşkere bike li ser boçûnên wî rayedarî 
yê di şerê li hember DAIŞ’ê rawestiya. 
Nûçeya ji Washingtonê belavbû û bi 
ji destên Erika Solomon Geoff Dyer 
hatibû nivîsîn li ser wê yekê radiweste 
û dide eşkere kirin ku destê Obama 
yê li Sûriye’yê lawaz bûye û di nava 
wê hewldanê deye ku stratejiyên nû 
biceribîne. Di berdamiya nûçeyê jî de li 
ser piştevaniya YE û DYA’yê ya li hêzên 
kurd jî hatiye rawestîn û hatiye gotin 
ku divê DYA’yê di rizgarkirina Reqqayê 
de nê hêzên kurd hêzên ereb weke hêza 
sereke bîbîne. 



“Ew ê PYD bibe 
hevalbendê 


îran û Rûsyayê” 

Her wiha Akademisyenê Beşa 
Peywendiyên Navdewletî yê 
Zanîngeha Ekonomî û Telmolo- 
jiyê (TOBB) û Serokê Navenda 
Lêkolînên Rojhilata Navîn (OR- 
SAM) Şaban Kardaş jî ji Baas- 
nûçêyê re axivî û daxuyand ku ew 
ê Balafirxaneya Leşkerî ya Încîr- 
lîkê ya ku di destê DYA’yê deye 
jî ew ê ji operasyonên Rûsya’yê 
re bi tesîr bibe û ew ê herî zêde 
tesîra operasyonan li kurdan bibe. 
Kardaş da zanîn ku ew ê operasy- 
onên Rûsya’yê bibe hokara ji hev 
cudabûna kurdan û ew ê kurd jî 
di bin tesîra van operasyonan de 
bimînin. Her wiha Kardaş ragi- 
hand ku PYD fersendperest eû 
wan ew yek ji DYA’yê re jî eşkere 
kiriye. Kardaş her wiha amaje bi 
wê yekê jî kir ku ew ê PYD bibe 
hevalbendê îran û Rûsya’yê û wiha 
berdewam kir:“ Herçend DYA’yê 
li gel PYD’ê kar kiribe jî me ji 
DYA’yê re got ‘PYD li vir fersend- 
perest e,’PYD’ê peywendiyên xwe 
yên bi Esad û îranê re domand. 
Egera wê yekê heye ku li hêla 
Rûsya û îranê cih bigre.” 


















06 LÊKOLÎN 



R ûsya li rûyê erdê dewleta xwedî erd- 
nîgara herî mezin e. Ji rojava digîje 
Ewropa, ji rojhilat ve digîje Oqy- 
anûsa Pasîfîkê. Netewa rûs ji nîjada slav e û 
yek ji netewên kevnar e. Ola rûsan isewîtî û 
mezheba Ortodoks e. Di stratejiya Rûsya de, 
deryayên germ, yanê Derya Spî, Kendawa 
Basra û Derya Sor cîhekî taybetî digre. U 
herwiha tengavên istenbul û Çanakkale. 
Rûsya bi van qanalan xwe digijîne hemû 
bazarên cîhanê. Di serê sedsala 19’an de 
Rûsya derfirotina (ixracata) xwe ji sedî 40 
û dersitendina (îtxalata) xwe ji sedî 55 ji ser 
deryayên germ peyda dikir. Piştî dewletbû- 
na Rûsya, her diçû pewîstiya van deryayan 
jî zêdetir dibû. Ji bo vê yekê çarên rûs di 
nava salên 1813 û 1823’an de Gurcîstan, 
Ermenistan û Bakûrê Azarbaycan daxilê nav 
tixûbên xwe kiribûn. Rûs berî ku hatibûn vê 
heremê kurdan jî naskiribûn. 

Ji ber Kurdistan li ser rêya deryayên 
germ e, bala çarên rûsan kişandibû. Bi vê 
armancê gelek caran lêkolîner û casûsan 
şandibûn Kurdistan'ê. Cara yekem di sala 
1465’an de bi navê Wasîlî gerokek rûs tê li 
Kurdistan'ê digire. Piştî sedsala 17'an de jî 
di akademiyên leşkerî de li ser Kurdistan 
agahî didin serbazên Rûs. Di sala 1778’an 
de li Petersborgê ferhengekî bi kurdî-rûsî tê 
belavkirin. Dîsa gelek dîplomat û serbazên 
rûs li ser Kurdistan'ê pirtûk û lêkolînan 
belavdikin. 

Berê Rûsya êdî ber bi iran'ê ve bû, rêya 
iran'ê jî, ji ser Kurdistan'ê ve derbas dibû. 
Rûsan ji bo ku bigîjin vê armanca xwe 
gelek xebat meşandin. Li Bakûrê iran û li 
Rojhilatê Kurdistan'ê gelek rêyan çêkirin, 
mîsyonên dîplomatik vekirin, di lîmanên 
iran’ê de bi dehan keştî xebitandin û îhaleya 
rêyên hesin ku ji ser iran'ê heta Kuweytê 
dirêj dibe sitendin. Lê belê di bazara iran'ê 
de ew ne tenê bûn. ingîlîz û Alman jî çavên 
xwe berdabûn iran'ê. Lewra motorên dizel û 
petrol hatibûn çêkirin. Mayî ya ku motoran 
jî dixebitand li iran û li Rojhilatê bû. 

Di sala 1847’an de ji bo sînorê iran û 
Dewleta Osmanî bê tesbîtkirin licneyekî hat 
avakirin. Di vê licneyê de ji Rûsya'yê Albay 
Çirikov jî hebû. Li Kurdistan'ê Serhildana 
Yezdanşêr a sala 1854'an û Şerê Qirimê -ku 
di nava osmanî û rûsan de derketibû- di 
heman katî de rûdabû. Herçend rûsan di 
vê serhildanê de alîkariya kurdan nekiribin 
jî, di wê demê de, di nav rûs û kurdan de 

Li sîbera dîrokê 

Kurd u Rûsya 



têkiliyên balkêş derketine holê. Di şerê berî 
Qirimê de ku di sala 1829’an de bi osmani- 
yan re derket, rûsan li herema Serhedê ji 
eşîrên kurd şlayekî leşker komkiribûn. 

Dema Artêşa Rûs ji Qafqasan ber bi Ser- 
hedê ve hat, Paşa yê Qersê yê kurd Qasim 
Beg û serleşkerên rûsan Melîkov peyman- 
ekî dostanî lidarxistibûn. Dîsa di vî şerî de 
bi gotinên serbazê rûs Olşanskî, ‘’kurdên 
Bazîd û Wanê dostên wan’ bûn.“ Herçend di 
destpêka şer de hin eşîrên wek Zîlan, Hey- 
deran, Sipkan û Milan alîkariya osmaniyan 
kiribin jî, piştî pevçûna yekem de ev êşîrên 
kurd Artêşa Osmanî terikandine û çûne 


malên xwe. Di vî şerî de dû alayên ku di bin 
serokatiya Cafer Axa û Ehmed Axa de bûn jî 
di nav refên Arteşa Rûs de li dijî osmaniyan 
şerdikirin. Di van salan de têkiliyen rûs û 
kurdan bi giştî wiha derbasbûbû. 

Di şerê nav rûs û osmaniyan de, an jî di 
şerê nav rûs û îraniyan de kurdan hertim 
siyasetek dû alî meşandine. Yanê nebûne 
dijmin û nebûne dostên xurt jî. Di dema Çar 
2. Nîkola, Rûsya di şerên heremê de xwest 
kurdan wek hêzekî îhtiyadî bikarbîne. Di 
sala 1889’an de A. Rezaq Bedirxan, Seyit 
Taha û hinek sereşîrên wê demê dawetî 
Rûsya’yê kir. 


imparatoriya rûs nîhayet di sala I907de 
li Bakûrê iranê sahayekî nifûzê bi dest dixe. 
Başûrê iran jî di destê ingilîzan de ye. Wan 
salan li iran’ê Şoreşa Meşrûtiyetê heye. 

Di van deman de rûsan li gelek bajarên 
Rojhilat û Bakûrê Kurdistanê qonso- 
losan vekirine. Berî şerê yekem li Urmiyê 
çapxaneyekî jî vekirine. Dîsa 4 Mijdara 
1913’an de li bajarê Xoyê dibistanekî ji 
alî rûsan ve hatiye vekirin. Ev dibistan 
bi têkiliyên Simko û A. Rezzak Bedirxan 
hatiye vekirin. Perwerde bi zimanê kurdî 
û bi tîpên kirîlî bûye. Wêje û zimanê rûsî jî 
yek ji dersên şagirtan bûye. Li kêleka wê jî 
nexweşxaneyekî jî hebûye. Disa di van rojan 
de li Mahabad'ê rojname ya Kurdistan jî 
dest bi weşanê kiribû. 

Çar, Balyozê Şamê Şahovskî wek 
“berpirsê Kurdistan'ê“ tayin kiribû. Wî 
dixwest ku Kurdistanê di warê aborî de jî 
bi Rûsya’yê ve girêbide. Bi saya Şahowskî 
gelek malên rûs û ewropî hat bazara Kurd- 
istan. Xebatê rûsan, li heremê Almanya’yê 
nerihet dikir. Ji ber vê yekê li Rojhilatê 
Kurdistanê ber li bazirganên rûsan girtin. Bi 
fita Almanya li Bakûrê Kurdistan'ê jî di nava 
rûs û osmaniyan de nexweşî derdiketin. 
Armanca rûsan wê demê ew bû ku, kurdan 
ji bo Ermenistaneke bi wan ve girêdayî bi 
kar bînîn. Şahowskî, di nameyekî xwe de 

wiha dibêje: “Bi destpêka şerê yekem li qa- 
rargahên me tenê bi ermeniyan îtîbar hebû. 
Kesî kurdan nedihesiband.“ 

Di nav rûsan de yê ku ji mafên kurdan re 
rêz digirtin jî hebûn. Yek ji wan Mînorskî 
bû ku ew di salên şerê yekem de, qonsolosê 
Rûsya yê Rojhilatê iran'ê bû. Mînorskî 
dibêje: „“Mafê tayinkirina qedera kurdan 
divê neyê redkirin. Li gor qanaatê min, 
taybetiyên netewî yê kurdan bi awayekî 
xurt îfade ya xwe dîtiye û kurd milletekî 
biqabîliyet in.“ 

Siyaseta Rûsya jî di nav gelê ermenî û 
kurd de nakokiyan derdixist. Ev armanca 
Rûsya di nav kurdan da bûbû sebebê 
nexweşiyê. Wek mînakek ku haletê rûhiye 
ya welatparêzên kurd nîşan dide, helbestên 
Hecî Qadirê Qoyî ne: 

Xakî Cizîr û Botan, yanî wîlatî kurdan 

Sed heyfû sed mixabin deyken be Er- 
menistan. 

Qoyî tirsa xweji vêpîlana rûsanjî wiha 
tîne ziman: 

Hîç xîretek nemawa sed car qesem be 
Qur’an 

Peydabe Ermenistan, namêne yek le 
kurdan 

Piştî şoreşa îlona 1917’an, Bolşewîk ji 
peymanên dizî vekişiyan û yê heyî jî eşkere 
kirin. Leon Troçkî di 24’ê Mijdar a 1917’an 
de peymana ku Kurdistan'ê û welatê ereban 
di nav Rûsya, Brîtanya û Fransa de parve- 
dike, û bi navê Sykes-Picot dihat zanîn di 
rojname ya izwestiya de eşkere kir. Ev pey- 
mana ku di sala 1916’an de hatibû morkirin, 
Bakûrê Kurdistana seranser ji Rûsya re 
dihişt. Disa Rojhilatê Kurdistan'ê bi giştî ji 
rûsan re, Başûrê Kurdistan'ê jî ji îngîlîz û 
fransiyan re hatibû hiştin. Dema şerê cîhanê 
yê yekem dajot li nav Rûsya jî dengê lingê 
şoreşê dihat. 

Şerê Yekem 

Şerê yekem ê cîhanê li Rojhilata Navîn li 
Kurdistan'ê destpêkir. Wek gotina Lazarev, 
“dengên pevçûnan yekem car li Kurdistan'ê 
bilind bû.“ Leşkerên rûs piştî ku Bolşewîkan 
dest danîn ser desthilatê di sala 1918’an 
de jî hemû Kurdistan û iran'ê vekişiyan. 

Bi destpêka şerê yekem de Artêşa Rûs ji 
bo armanca xwe ya sedsalane, yanê ji bo 
xwe bigîjînin Derya ya Spî û Kendawa Ereb 
berê xwe dan Kurdistan'ê. Milek îleşkerên 
wan bi ser Serhedê ve herikîn alî Erzeromê, 
milek jî li ser iran ve berê xwe dan Başûrê 
Kurdistan'ê. Çarên wê demê bi destpêka 
sedsala 20'an li hember kurdan strate- 
jiya xwe guhertin û êdî wan ji xwe re wek 
piştgirên pêwîst nedîtin. 

Arteşa Rûs bi destpêka şer di sala 1914'an 
de jî ser Kafkasya berê xwe da Kurdistan'ê 
û demekî kin de li heremên Wan, Erzirom 
û Urmiyê pêşket. Heta sala 1916’an Muş, 
Bedlîs, Kermanşa û Hamedanê jî dagir ki- 
rin. Bakûrê Kurdistanê û Rojhilat bi pirranî 
ketibû destê Rûsya. Kurdistan ji bo Rûsya, 
Almanya, Tirkiye û ingîlîzan heremeke 



Cara yekem di sala 1465’an de bi navê Wasîlî ger- 
okek rûs tê li Kurdistan'ê digire. Di sedsala 17'an de 
jî di akademiyên leşkerî de li ser Kurdistanê agahî 
didin serbazên Rûs. 


k 


girîng bû. Hem di warê dewlemendiyê 
de û hem jî di stratejîkbûna coxrafya xwe 
da bereyekî pêwîst bû. Ji bo vê yekê van 
dewletan dixwestin eşîrên kurd tevlî artêşên 
xwe bikin û li hember yê din bikarbînin. Li 
Rojhilatê Kurdistanê eşîrên xurt yên wek 
Şikakan û gelek eşîrên din ji aliyê tirk û 
almanan ve hatibûn xapandin. Wan xwedêk 
negiravî di “milê almanan de li dijî kafirê 
rûs şerdikir.“ 

Li Bakûr alimên oldar yên wek Saîdê 
Nûrsî û li Başûr wek Şêx Mehmûdê Berzencî 
lî Rojhilat wek Qazî Fetah li dijî Rûsya 
serkêşiya kurdan dikirin û ewbixwe jî di 
dest de şûr û tifing şerdikirin. Ji van Saidê 
Nûrsî di şer de dîl ket û bi salan li Rûsya 
girtî ma. 

Dema dagira Artêşa Rûs, kurdan bi 
awayekî tund li dijî rûsan berxwedan. Ji 
bona vê yekê rûsan jî li kurdan gelek zulm 
kirin. Artêşa Rûs jî ku li van deveran bi giştî 
ji ermeniyan pêk dihat, li hember berx- 
wedana kurdan bi qetlîama bersîv dida. 

Tenê li Rewandûz’ê 5 hezar kurd çi zarok 
û çi jin hat kuştin û bajar hat wêrankirin. 

Li Saqiz’ê serkeşên kurdan wek Mihemed 
Husên Xan û Seyfedîn Xan sêdare kirin. Bi 



hezaran kurd di nav tirk û rûsan de mirin. 
Herdû aliyan jî bi sedan gundên kurdan 
şewitandin. Ji ber ku tadeyan rûsan li gelê 
heremê kir navê van danîn 'Mosqof û ev 
gotin ji wê rojê virde wek peyvekî nexweş 
tê bikaranîn. Artêşa Rûs bi li cîhê ku rastî 
berxwedanê hat, dema paşve vekişiya, siya- 
seta 'xaka şewitandî' meşand. 

Arteşên ku kurd di refên wan da bûn jî 
li kurdan zulmê dikirin. Artêşa Osmanî ya 
Serhedê bi giştî ji Siwariyên Hemîdiye pêk 
dihat. Li vê bereyê de nêzî sed hezar kurd, 
di bin fermana Wezîrê Cengê yê Osmanî 
Enver Paşa de bûn. Ew di zivistana sala 
1914’an de li Çiyayên Allahû Ekber de ji 
serma, birçîbûn û jî nexweşiyê qir bûn. 
Enver piştî vê şikestinê wiha digot: “Me vî 
şerî wendakiribe jî, em serkeftî ne. Lewra 
leşkerê me yên ku qirr bûn, kurdên xetera 
pêşeroja me ne.“ 

Enver piştî ku ji vî cepheyî da îmhakirin, 
reviya û xwest vê carê kurdên Dersim û 
Koçgîrî’yê derxe ber rûsan. Bi vî armancî 
Cemalletin Efendî yê nêviyê Hecî Bektaş 
şand Dersimê ku kurdên elewî bixapîne. 
Hinek eşîrên elewî dan pey osmaniyan û 
di encam de li hember Artêşa Rûs şerpeze 

bûn. Kurdên ku Seyît Riza serdariya wan 
dikir jî neketin şer. Di 14’ê Sibata 1916’an 
de Erzirom, di 11 Tîrmeha 1916’an de jî 
Erzîncan ketibû destê rûsan. Artêşa Osmanî 
her bi paş ve dikişiyan. Wan heviya xwe bi 
berxwedana eşîrên kurd ve girêdabûn. Bi vê 
armancê eşîrên Dersim, Koçgîrî û Serhedê 
fît dikirin. Di dema şerê yekem de Siwariyên 
Hamîdiye hebûn, ku ew ji eşîrên Kurdistan'ê 
ve hatibûn pêkanînîn û bi fetwayê xelîfeyên 
osmanî û bi fermana sultanê wan li dijî 
artêşa rûsan şerdikirin. 

Di êrişa Arteşa Rûs de Rojhilatê 
Kurdistan'ê seranser ketibûn bin destên 
wan. Lê li Başûr û Bakûrê Kurdistan'ê 
eşîrên kurd û leşkerên osmanî li Şemzînan, 
Rewandûz, Suleymaniyê û li Erzeromê ber 
li Artêşa Rûs girtibûn. Di wê pevajoyê de 
li van deveran şerên xedar derdiketin. Bi 
taybetî eşîrên Başûrê Kurdistanê, yên ku 
di nav Alayên Hemîdiye da ne, li dijî rûsan 
êrişên întîxarî dikirin. Lê belê ev yek jî heye 
ku pêwîste bê gotin, wê demê li alî Serhedê 
û li Rojhilatê Kurdistan'ê hinek eşîrên kurd, 
guh nedabûn fetwayên osmaniyan û li dijî 
rûsan şer nekiribûn, heta hinek ji wan jî bi 
rûsan re têkili danîbûn. Dema ku Artêşa Rûs 
hatibû ber derê Dersimê Alişêrê Koçgîrî, 
Mîralayê Kurd Mistefa û eşîrên Lolan, Aba- 
san, Koçan û Şemkan bi Serleşkerê Artêşa 
Rûs General Lahof û Serleşkerê Ermeniyan 
Murad Paşa re têkilî danîbûn û li dijî os- 
maniyan îstîşare dikirin. Reîs eşîrên Koçgîrî 
û Dersimê di vê pêvajoyê de, telgrafekî 
şandin Çarê Rûs û jê daxwaz kirin ku, oto- 
nomî bidin Kurdistanê. Ger mirov bi gener- 
alê tirk, Kazim Karabekir bawerbike, di van 
rojan de Kamil Bedirxan Beg jî, li Tiflis’ê 
bi serleşkerên rûs re ji bo Kurdistaneke 
otonom peymanekî amade dikir. Mixabin, 
bi Şoreşa Oktober ev derbasî jiyanê nebû. 
Dîsa li mintiqa Hekarî, Şêx Abdulqadirê 
Şemzinî bi rûsan re îtîfaq kiribû û fetwa ku 
li heremê belavkiribû, digot “pêwîst e kurd li 
dijî rûsan şernekin.“ 

Li gor Kurdologê Rûs Lazarwev, Şêx 
Evdilqadir li hember vî jî, bi rûsan re ketibû 
bazara otonomiyê. Simko yê Rojhilatî 
carekî bi dîplomatên rûsan re têkilî danîbû 
lê ev têkilî ber bi pêş neketibû. Evdilrezaq 
Bedirxan dixwest bi alîkariya rûsan dewl- 
etekî kurd avabibe. Ji bo vê armancê wî jî 
bi rûsan re peymanekî dizî îmzekiribû. Ew 
şerkêşekî serhildana Bedlîsê bû ku di sala 
1913’an de derketibû. Piştî ku ev serhildan 
têkçûbû, serokên wê Mele Selîm û çend 
hevalên wî xwe avêtibûn qonsolosxaneya 
rûsan a Bedlîsê. Lê piştî destpêka şerê 
cîhanê tirkan avêtibû ser qonsolxaneyê û 
Mele Selîm û hevalên wî sêdarekiribûn. 

Bi vî avayî serpêhatiya rûsan a li nav xaka 
Kurdistan'ê bidawî bû. Kurdistan piştî 
vî şerî bûbû çar perçe û dema Sowyet'ê 
destpêkiri bû. Êdî li her beşê Kurdistan'ê 
rejimekî cuda û li her perçeyekî û dewletekî 
dagirker de alîgirên Sowyet'ê hebûn. Yanê, 
ji bo her perçeyê Kurdistanê siyasetek cuda 
wê bihata meşandin. (Wê bidome) 

Dr. Kemal Kerkûkî: 

Em nakevin bereyê 

^ Bi vê hewla Rûsya’yê, Sûriye bû qada hêzên mezin ên cîhanê ku ta astekê rik- 
berên hev in. Di nav her dû bereyên ku li aliyekî Rûsya, îran, Iraq û Sûriye û ji 
aliyê din Amerîka û dewletên din ên rojavayî de RHK’ê wê ji sedî sed beşdarî 
bereyekê nebe û wê hewl bide ku li gel bidestxistina mafê çarenûsê yê gelê 
kurd demokrasî û diyalog bi pêş bikeve. 




Kalê Badî 


P iştî beşdariya Rûsya ya li şerê Rojhi- 
lata Navîn rojeva navendên siyasî û 
leşkerî guherî. Hemû hêz û layan di 
nav dû bereyan de xwe ji nû ve bi cih dikin. 
Fermandarê Pêşmerge yê Eniya Rojavayê 
Kerkûkê û Serokparlamenê Berê yê Par- 
lamena Rêveberiya Herêma Kurdistanê 
(RHK) Dr. Kemal Kerkûkî anî ziman ku wê 
RHK’ê ji sedî sed beşdarî bereyekê nebe û 
ew ê hewl bide ku li Rojhilata Navîn aştî 
û demokrasî bigeşe. Dr. Kemal Kerkûkî, 
anî ziman ku şer û pevçûn sûdê li tu kesî 
nakin û divê herkes ji mafê çarenûsê yê gelê 
kurd re hurmetdar be. Kerkûkî, her wiha di 
derbarê hewla Rûsya, cudahiya nêzîkahiyên 
Tirkiye yen Başûr û Rojava, rola RHK’ê ya 
di şerê dij DAIŞ’ê û qeyrana serokatiyê ya 
ku RHK’ê mijûl dike de jî niyaz û nirxand- 
inên xwe û helwesta RHK’ê bi BasNûçe’yê 
re parve kir. 

‘Demokrasî dikare dawî li şer bîne’ 
Rûsya bi hêza xwe ya asmanî û dery- 
ayî li Sûriye’yê bi cî bû. Di destpêkê 
de li dij rêxistinên muxalîfên rejima 
Esad, dûre jî li dij DAIŞ’ê dest bi oper- 
asyonên hewayî kir. Ev hewla Rûsya 
dikare bandoreke çawa li Rojhilata 
Navîn û bi taybetî li RHK’ê bike? 

Ez hêvîdarim ku ev hewla Rûsya ya li 
Sûriye'yê bibe sedem ku dewleta Sûriye'yê 
wek berê nemîne, gelê kurd û hemû gelên 
din ên li Suriyeyê mafên xwe yên û ku di 
hiqûq û peymanên navneteweyî de hatine 
destnîşankirin bi dest bixine. Lê belê şer û 
nîqaş berdewam in û heta niha tiştekî zelal 
diyar nebûye. Rûsya nû dest bi van opera- 
syoanan kir û wisa xuya ye hêzên hevpey- 
man û gellek welatên din ku Tirkiye jî di nav 
de, ji vê yekê ne pêxweş in. Demokrasî û 
diyalog dikare dawî li şer bîne. 

‘Divê gelê Rojava biryara xwe bide’ 
Rêveberiya Rojava her dibêje ‘em di 
çarçoveya yekîtiya Sûriye’yê de hewl 
dixwazin di Sûriyeyek demokratîk de 
bijin. Gelo di nav vê hemgameyê de 
Rêveberiya Rojava nikare ji bo dest- 
keftiyên mezintir tevbigere? 

Bi raya min birayên me yên Rojava ji ber 


ku li gor taqet û hêza xwe vê yekê pêkantir 
dibînin û li gor vê yekê daxwaza maf û 
hiqûqa xwe dikin. Ji ber vê yekê em rêz di- 
girin û bi hurmet nêzîkî daxwaza wan dibin; 
Lê belê li Rojavayê Kurdistanê gelê kurd 
heye û li gor biryarên Netewên Yekgirtî(NY) 
û peymanên navneteweyî her neteweyek li 
ser axa xwe xwedî mafê stendina biryara 
çarenûsa xwe ye. Ev tiştekî rewa ye û ya baş 
ew e ku di encamê de gelê kurd ê Rojavayê 
Kurdistanê biryara çarenûsa xwe bide. Pir 
tiştekî asan e ku her partiyek siyasî xwedî 
rîwangeyeke jiyanê û xwebirêvebirinê be, 
lê belê divê gel biryara encamê bide ka 
dixwaze çawa xwe birêve bibe û ji bo vê yekê 
jî pêwîstî referandûmê heye. 

Di 15’ê îlonê de Birêz Mesûd Barzanî, 
Salih Muslîm û payebilindên leşkerî 
yên Amerîkî civînek pêk anîn. Piştî 
vê civînê Pêşmergeyên Rojê û hin 
plansaziyên hevbeş ketin rojevê û 


dûre tu çûyî Rojava û beşdarî kon- 
greya PYD bûyî. Em dikarin bêjin di 
encama van geşedanan de pengaveke 
nû ya nêzîkbûna Başûr û Rojava 
destpê kirî ye? 

Başûr û Rojavayî xwişk û brayên hev in 
lê bi awayekî derî mirovahî axa me hatine 
dabeşkirin. Li Rojava desthilateke cuda û li 
Başûr jî desthilateke cûdatir hebe û rîwang- 
eyên wan ji hev cudatirbe jî pêwendiyên me 
ne xerab in. Dema ku li Rojava, li Kobanê 
xeteriya DAIŞ’ê rû da, li Başûr Serokê 
Herêma Kurdistanê Birêz Mesûd Barzanî, 
Parlamena Kurdistanê û hemû aliyên siyasî 
taqeta xwe xistin ser hev û ji bo daxwaza 
alîkariya birayên me yên Rojava Pêşmerge 
şandin Kobanê. Her wiha li herêmên Rabîa 
û Şengalê û deverên din jî hêzên kurd mil bi 
mil parastina axa Kurdistanê kirin. Di hin 
babetan de carcaran hin rîwangeyên cuda 
li hev nekin jî em pişta xwe didine hev û 
xwişk û birayên hev in. Mafê YPG û hemû 


keç û lawên Rojava heye ku li dij terorîstan 
parastina axa xwe bike. Yek partî jî di vê 
warê de mafdar e ku parastina wê axê bike; 
Lê belê eger hemû gel ne li cem wan be, yek 
partî, heta dû partî jî bi serê xwe nikarin 
hemû karên parastin û birêvebirinê pêk 
bînin. Divê hemû partî helbiwestin û dax- 
waza gel ji gel bipirsin û li gor wê daxwazê 
tevbigerin. Lê wek Başûr em li pişta wan 
in û ji bo biratiyê çi pêwîst be em amadene 
bicih bînin. 

Tê gotin ku gelê kurd di warê yekîtî 
de pêşdetir e ji partî û siyasiyên kurd 
û her çiqas di rojên reş de partiyên 
kurd biçin hawara hev jî, di rojên 
xweş de xwe nêzîkî hev nakin û 
koordînasyoneke hevbeş saz nakin. Li 
gor te sedemê vê çi ye? 

Li hemû perçeyên Kurdistanê, di bin 
desthilateke federalî, kantonî an jî şêweyek 
din, çi piçûk çi mezin hemû partiyên siyasî 

bide û tevbigere. Niha li Herêma Kurdistanê 
DAIŞ roj bi roj lawaz dibe, lê ji bo bi tevahî 
ji holê bê rakirin, divê hemû hêzên herêmê 
û yên navneteweyî bi hev re tevbigerin, 
hesabên veşartî nekin û piştevaniya Hêzên 
Pêşmerge û YPG’ê bikin. 


dixwazin zêdetir dengan werbigirin û bi 
vî awayî xwe bi hêz bikin. Her wiha her 
rêveberiyeke li Kurdistan, pirsgirêkeke wê 
ya aborî heye. Rast e; Kurdistan di warê 
dahatên xwe de pir dewlemend e, lê belê 
kurd nikarin wê dewlementiya xwe ji bo xwe 
bikar bînin, ji ber ku ew hêzên ku Kurdistan 
di bin nîrê xwe de digirin nahêlin kurd 
sûdê ji wan dewlemendiyan werbigirin. îro, 
dinya piçûk bûye; înternet heye, satalayt 
zêde bûne û her hêz dixwaze bi ser van 
pêşketinên teknolojiyê di nav civakan de 
xwe bi hêztir bike. 

‘Pêwîstî bi tirsê tune bi 
hevkariyê heye’ 

Tirkiye çima ji aliyekî ve dixwaze bi 
Başûr re pêwendiyên xwe baştir bike 
û ji aliyê din ve rikberiya Rojava dike? 

Divê em destpêka têkçûna rejîma Baas 
a li Iraqê û ragihandina pergala federalî ya 
li Iraqê binêrin. Wê demê piştî ku Başûrê 
Kurdistanê bi destkeftiyên mezin derkete 
pêş, wê demê feraseta Ergenekonê li 
Tirkiye'yê serdest bû û Tirkiye'yê wek ku îro 
rikberiya Rojava dike wê demê jî rikberiya 
Başûr dikir. Dûre dît ku Başûrê Kurdistan 
herêmeke dewlemend e û pêwîst e ji vê dew- 
lemendiyê sûd wergire. Ji ber wê yekê roj bi 
roj pêwendiyên xwe li gel RHK’ê baştir kir. 
Ji bo kargeh û hinardekirina hilberînên xwe 
yên aborî Başûr herêmeke pir goncav bû û 
her wiha ji ber ku tekane rêgeha bi ewle ya 
hinartina neft û gaza Başûr Tirkiye bû, ev 
yek bû sedem ku Tirkiye û RHK’ê pêwendi- 
yên xwe li gel hev baştir bikin. Her wiha 
hewldan û encama van hewldanan jî li Ba- 
kurê Kurdistanê pêvajoya aştiyê destpê kir 
û ev yek jî bû sedem ku pêwendiyên RKH’ê 
û Tirkiye'yê baştir bibin. Her çend RHK’ê 
ne dewlet be jî, di lîsta îstatîstîkên danûs- 
tendinê de li dû Almanya, RHK’ê rêveberiya 
dûyem e ku Tirkiye herî zêde pê re danûs- 
tendinê dike. Pêdiviya RHK’ê bi aramî û 
geşkirina pêwendiyên aborî û rêgeha hinar- 
tina enerjiyê heye û pêdiviya Tirkiye'yê jî bi 
enerjiyê heye û ji RHK’ê baştir cîranek wê 
tuneye ku pêre pêwendiyên xwe bigeşîne. 

Ji ber vê yekê em dixwazin ku hem Tirkiye 
û hem jî gelê me yê Bakur ji vê pêwendiyê 
sûd wergirin û şerê navbera xwe rawestînin; 
Lewre şer ziyanê li her dû aliyan jî dike. Em 
dixwazin pêwendiyên aborî, civakî û siyasî 
yên RHK’ê hem li gel Tirkiye'yê û hem jî li 
gel îranê baş bin. 

Di derbarê helwesta Tirkiye ya Rojava 
de jî; Kurd, wek gelekî qedîm şêniyên vê 
erdnîgariyê ye, zilm lê hatiye kirin, beşek ji 
gelê kurd li Rojava ye û Tirkiye li gel Rojava 


sînoreke dirêj heye. Ji Rojava ziyanek nagi- 
hîje Tirkiye'yê. Bi raya min ji bo başbûna 
pêwendiyên Tirkiye û Rojava dem divê. Di 
nav demê de ku hev baş têbigihîjin, çawa 
îro pêwendiyên RHK’ê li gel Tirkiye'yê baş 
in, wê pêwendiyên Rojava û Tirkiye'yêjî baş 
bibin. 

Lê tirsa Tirkiye f yê ya xwegihandina 
kurdan a Derya Sipî û duruskirina 
xeteke nû ya rasterast a neftê? 

Tirkiye dibêje ‘ez dewleteke demokratîk 
im’ û ger ku wisa be divê hurmeta wê ji 
mafê çarenûsê ya gelan û peyman û hiqûqa 
navneteweyî hebe. Û divê hurmeta wê ji 
mafê çarenûsê yê gelê kurd re hebe. Her 
wiha pêdiviya Tirkiye'yê bi wê yekê heye 
ku hem li Başûr û hem jî li Rojava cîranên 
dost ku dikaribe pêwendiyên xwe yên aborî 
li gel wan xurt bike. Ji ber vê yekê divê ji 
bo Tirkiye'yê ne grîng be ku ev gelên van 
herêman dixwazin çawa bijîn. Dewlet bin, 
kanton bin yan federal bin jî ev ne grîng 
e û ya grîng ew e ku dost bin û demokrat 
bin. Rêjeya danûstendina aborî ya RHK’ê 
li gel Tirkiye'yê salane 12 milyon dolar 
e. En dixwazin ev zêdetir bibe lê belê em 
dixwazin ku ev pêwendî li gel Rojava jî bi vî 
rengî bimeşe. Bi baweriya me kurd çi dewlet 
dibin çi bi şêweyekî din ê rêveberiyê, divê 
bi cîranên xwe re dost bin û cîranên wan jî 
bi vî awayî nêzîkî kurdan bibin. Tirkiye jî û 
îran jî dewletên grîng in li Rojhilata navîn 
lê ji bilî aramî û dostaniyê ku kes nikare 
sûdekê ji herêmê werbigire. Ji ber vê yekê 
ger ku helwesta Tirkiye'yê li gel kurdan 
pozîtîf be, tu carî ya kurdan li gel wê negatîf 
nabe û divê Tirkiye ji vê tirsa xwe rizgar 
bibe. 

Di vir de divê em helwesta Tirkiye'yê 
ya dema DAIŞ’ê êrîşî Herêma Kurdis- 
tanê kir çawa binirxînin? 

Dema dewleta Tirkiye'yê hate dameziran- 
din, kurd ji mafên xwe bêçar hatin hiştin û 
kurd tune hatin dîtin. Ev yek heda hikûmet- 
bûyîna AKP’ê jî dom kir, lê piştî hikûmeta 
AKP’ê bû hikûmet ta radeyekê rê li ber 
kurdan vebû û kurd gihîştin wê astê ku 8o 
kesan beşdarî parlamena Tirkiye'yê bibin. 
Ev geşedanên piştî hikûmetbûyîna AKP’ê 
geşedanên pozîtîf bûn û divê evbê dîtin. Lê 
belê bi beşdariya 8o parlamenan pirsgirêka 
kurd nayê çareserkirin. Divê Tirkiye hur- 
metdar be ji mafê çarenûsê yê gelê Bakur û 
ji bo ve çi pêwîst be bi cih bîne; Lê belê divê 
ev bi diyologê bê kirin ne ku bi şer. 

DAIŞ, ne tenê ji bo kurdan, ji bo de- 
mokrasî û û mirovahiyê jî xeteriyeke mezin 
e û divê herkes li dijî DAIŞ’ê helwest nîşan 


6 Polîtîkayên 200 salên dawî 
kurdan tûşî jenosîdan kirine’ 

Tê gotin ku bi hatina Rûsya’yê 
re hemû plansazî û pêşbîniyên 
Tirkiye’yê yên li ser herêmê û taybet 
Sûriye’yê têk çûne. Hûn vê yekê çawa 
dinirxînin? 

Ez nikarim bêjim ku planên Tirkiye'yê têk 
çûne. Dewlet plansaziyan di çarçoveyeke 
demdirêj de dinirxînin û ji bo wê tevdigerin. 
Her wiha plansaziyên dewletên din jî baş 
dizanin. Ji ber vê yekê, dibe ku rastî weke 
ku di çapemenî û raya giştî de tê gotin 
nebe. Hêviya min ew e ku Rûsya bi hêzên 
navneteweyî û yên herêmê re şêwirî be û 
dest bi helwesteke wisa kiribe. Dîsa hêviya 
min ew e ku di vê pevajoyê de hem li Başûr 
hem jî li Rojava kurd ji hev haydar bin û 
ji bo berjewendiyên gelê kurd tevbigerin. 
Çimku berjewendiyên gelê kurd grîngtir e 
ji kanton an jî şêweyê rêveberiyeke dinê. 

A rast ew e ku Tirkiye û welatên din ên 
herêmê jî rastiya kurdan bibînin; Lewre 
polîtîkayên 200 salên dawî yên li dij kurdan 
hatine meşandin bûne sedem ku kurd tûşî 
jenosîdan bibin. Berovajiyê van polîtîkayên 
ku li dij kurdan hatine meşandin kurd hewl 
nadin ku ziyanekê bidine gelên cîranên xwe. 
Her wiha kurd ji sedî sed beşdarî blokekê jî 
nabe. Neli gel Rûsya û ne jî li gel dewletên 
rojava. Kurd wek gellekî hewl didin ku 
herdû alî ji bo aramiya herêmê tevbigerin. 

Di pêvajoyeke wiha grîng de li 
Herêma Kurdistanê nêzîkî dû mehan 
e qeyrana serokatiyê didome û hê jî 
nehatiye çareserkirin. Mirov dikare 
vê yekê wek sernekeftina siyaseta 
kurd binirxîne? 

Naxêr. Ev tiştekî pir sirûştî bû. Lê belê 
tiştê neyênî ew bû ku partiyan hewl dan ku 
ev qeyran mezintir û grîftir bibe. Ji bilî vê, 
di hemû demokrasiyan de li ser babetên 
bi vî rengî nîqaşên tûndtir jî têne kirin. 

Heta ev nîşaneyeke demokrasiyê ye jî. Di 
vê bebetê de ez dikarim bêjim ku mafê gelê 
kurd heye ku ew bixwe serokê xwe hilbijêre. 
Ger pir bixwazin Serokê Herêmê ji alî parla- 
menê ve bê hilbijartin, bila bi referandûmê 
ji gel bê pirsîn ka gel dixwaze serok ji alî 
parlamenê ve bê hilbijartin an ji alî wan ve. 
Ger gel di referandûmê de çi biryarê bide 
em ê bi xweşhalî wê biryarê bi cih bînin. 

‘DAIŞ êdî pir lawaz e’ 

Demek dirêj bû ku Pêşmerge pir wun- 
dahî nedidan, li di operasyona dawî 


ya Kerkûkê de 15 Pêşmergeyan jiyana 
xwe ji dest da. Çima? 

Di wê operasyonê de ji ber ku Pêşmerge 
serkeftineke mezin bi dest xist gellek welatî 
û kesên xwebexş jî beşdarî operasyonê bûn. 
Di wê kêliyê de Pêşmerge rastî kemînên 
mayinan hatin û şehîd ketin. Yanî di ji 
destpêkê heta dawiya operasyonê tenê yek 
Pêşmergeyekî şehîd ket, lê di wan kemînan 
de 14 Pêşmerge şehîd ketin. Wekî din 
ev operasyoneke pir mezin û frawan bû. 
Pêşmerge fersend neda DAIŞ’ê ku karibe 
xwe ji bo bergiriyê amade bike û gellek 
maşînên wê têk çûn. Hemû qadên çiyayî 
û bi taybetî Çiyayê Hemrîn DAIŞ têk çû û 
hemû ew herêm ku nêzîkî 20 gundan dihun- 
durîne di destê Pêşmerge de ye. Ji bilî çend 
gundên erebên sunne tu herêmeke çiyayî û 
yên din di dest wê de nemane. 

Di van operasyonan de çend DAIŞ’î 
hatin kuştin? 

Ji ber şert û mercên şer û ji ber ku 
DAIŞ’iyan di paşrevê de gellek meytên 
xwe bi xwe re birin, hejmarên mîsoger ên 
kuştiyên wan di dest me de nînin, lê belê 
bi hevkariya frokeyên hêzên hevpeyman jî 
bi awayekî tîndar beşdarî van operasyonan 
bûn gellek ji wan hatin kuştin û di nav wan 
de serkirdeyên grîng jî hene. 

Ger em şêweyên êrîşê yên destpêka 
şer û yên niha yên DAIŞ’ê pergî hev 
bike di şêweyê êrîşên DAIŞ’ê de 
guherîn hene? 

Berê pir berztir û bi her şêweyî êrîşan 
dikirin û bi vî awayî dikaribûn ji êrîşên xwe 
encaman bi dest bixin; Lê piştî xwedanheva 
Hêzên Pêşmerge ew şiyandariya DAIŞ’ê têk 
çû û niha tenê bi du şêweyên lawaz êrîşan 
pêk tîne; Yek jê danîna kemînên mayinî û 
ya din jî ji gundên ereban êrîşkirina topên 
hewanî. Ji vê guherînê jî diyar dibe ku DAIŞ 
pir lawaz bûye, hêza wê ya êrîşkar nemaye û 
êdî li hember Pêşmerge nikare bergiriyeke 
bi rêkûpêkjî bike. 

Amadekariyên operasyona rizgarkiri- 
na Mûsilê di çi astê de ye û di derbarê 
başdarbûna Pêşmerge ya vê opera- 
syonê de çi geşedan hene yan na? 

Ji bo rizgarkirina Mûsilê, di navbera 
RHK’ê, hikûmeta Iraqê û Amerîkiyan de 
koordînasyonek heye. Lê belê hikûmeta 
Iraqî bi artêşa xwe ne amade ye. Se- 
rokwezîrê Iraqê Haydar Îbadî got beriya 
Cejna Remezanê; nebû, dûre got beriya Ceja 
Qurbanê; nebû, dûre got piştî qurbanê; ew 
jî nebû û hê jî ne amade ye. Heta niha dest 
bi rizgarkirina Ramadî ku ji bo rizgarkirina 
Mûsilê cihekî pir stratejîk e nekirî ye. Lê 
belê li ser rizgarkirina Mûsilê danûstendin 
û xebat hene, lê belê ez Permandarê Eniya 
Rojavayê Kerkûkê me û heta niha agahiyek 
ku ez dikaribim bêjim wê ev operasyon filan 
rojê destpê bike nehatiye ber destê min. 

H erema Koçgîrî ku bajarê 

Sêwasê navend e, di navbera 
Kurdistan û Anatolya de sînor 
e. Kurd li çar navçeyên başûrê bajêr 
û li navendê dijîn. Kurdên heremê 
xaka Kurdistanê ya di nav Sêwasê de 
wek ‘Koçgîrî’ binav dikin. Koçgîrî wek 
herem qismekî xaka Bajarê Erzinganê 
jî digre nav xwe. Bajêr di nav hêlîlarên 
bakûr ê 38 û 40an û di nav hêlîpanên 
rojhilat ê 35 û 38 de cîg digre. Her- 
ema Koçgîrî ku sînorê Kurdistan 
û Anadolê ji hev diqetîne, li bakûr 
rojavayê Dêrsimê destpêdike. Ji wir 
heta Sîwasê, Çiyayê Tecerê û Çemê Sor 
fireh dibe. Herem di nav xaka bajarên 
Siwas, Erzingan, Dêrsim û Meletiyê 
cîh digre. Dirêjiya xaka Koçgîrîyê nêzî 
300 û firehî jî nêzî 100 kîlometre ye. 
Nawenda herema Koçgîrî Zara ji dery- 
ayê 1300 metre bi-linde. Ev herem 
zivistanan bi serma xwe navdar e. Di 
rojên zivistanê de Koçgîrî di bin sifrê 
de heta 36 dereceyî dicemide. 

Li herema Sîwasê eşîra sereke 
Koçgîrî ye. Li Sîwas û Erzinganê; 
li navçeyên Zara, imranlî, Kemah, 
Refahiye, Kuruçay, Suşehrî, Divirigi, 
Hafik, Kangal, li Meletiyê; Hekim-han, 
Deliktaş û Mamaşê û li herema Bakûr 
Rojavayê Dersimê; li Nazimiye û li 
herema Qey-seriyê; li Göksun, Sariz, 
Tufanbeyli, Develi û li derûdorê bicîh 
bûne. 340 gundên wan hene. Ev eşîr ji 
12 qebîlan pêk tê. Serekê eşîrê ji qebîla 
iboyan e. Koçgîrî elewî ne û bi zarava 
kur-manci diaxifin. Li gor Nûrî Dêr- 
simî di sala 1920’an de di Eşîra Koçgîrî 
ji 30 hezar malbatî pêk dihat. Niha 
li gelek deverên Kurdistan, Tirkiye û 
Awrûpayê belavbûne û tê texmînkirin 
ku nufûsa Koçgîrîyan nêzî 3 milyona 

ye. 

Dîsa li xaka wilayeta Sîwasê eşîra 
Kurmeşan ku li navçeya Hafîk û 
gundên wê dijin eslên ji Dêrsimê ne. 

Li heman heremê eşîrên Ginîan û 
Çarekan jî hene. Ev herdû eşîr bi zara- 
va Za-zakî diaxifin. Li herema Kangalê 
eşîrên Şadyan û Canbegan dijîn. Li 
herema van eşîran, hin gundên Alewi- 
yên Tirk jî hene. Li alî Kangalê hin 
eşîrên Kurd yên Sunî jî hene. Di her- 
ema Koçgîrî, di nav sînorên Erzinganê 
de jî eşîren wek Qureyşan, Pilvankan, 
Balaban, Karikan, Xormekan, Zîlan, 
Rûtan, Bodikan, Ebbêzan, Aşûran, 
Alan, Deman jî dijîn. Ji bilî eşîrên 
Kurd li alî imranlî hin Çerkez û Laz jî 
bicîh bûne û ji ber bê yekê naveke vê 
navçeyê jî Maciran e. 

Erdnîgar 

Pîvana xaka bajêr 28.488 km 2 ye. Ji 
erdîmabajêr % 46,2 çiya, % 6,2 deşt 
û % 47,6 jî plato ne. Li herêmê noqta 


bilindtir Çiyayê Kose ye (3050m). 
Çiyayên din jî ev in: Çiyayê Qerej 
(2079m), Çiyayê Keşlik (223om), 
Çiyayê Xezan (2283m), Çiyayê Yildiz 
(2537m), Çiyayê Yama (263im), 

Çiyayê Sor (301510) û Çiyayê Began 
(280210). Li herêma Sêwasê deştên 
fi-reh tûne ne. Platoyên deverê qasî 
2000 metre bilind in. Platoya Uzun- 
yayla û Merakum yên herî mezin in. Li 
herêmê li zewiyên ku destdide genim, 
ceh, silqa şekir, nîsk û kartol tên çan- 
din.Çemêsor ji nav tixûbên Sêwasê 
dertê. Çem ber bi bakûr ve diherêke 
û li Derya Reş dirjê. Çemê din yê 
herêmê; Toxma, Çaltî, Tozan û Kelkit 
in. Li herêmê golên biçûk jî hene; 
Törur-ge (5km 2 ), Hafîk (îkm 2 ), Lota û 
Gûrun. Xaka herêmê ji alî madenan ve 
dewlemend e. Li herêmê hesin, komir, 
çîmento, jîps, gulle, çînko, manyezît, 
qrom, kirêc û mermer dertê. Segên 
Qangalê yê Koçgîrî li cîhanê navdar in. 
Ew lawir bi aqilbûn û hevaltiya xwe 
cinsekî taybet e. Teyrên kovî yên her- 
emê jî navdar in. Dîsa li Sêwasê kêroşk 
pir in. Li gol û çemên herêmê masî jî 


peyda dibin. 

Xwarin 

Çend mînak ji xwarinên Kurdan 
herema Sêwasê: Madîmaq; Madîmaq 
gîhayekî taybetî yê herêmê ye. Biharan 
şîn dibe. Gîha tê hûrkirin û di rûn de 
an jî şorba wî tê çêkirin. Bi bilxur ji 
tê kelandin. Hingel; Nanê jikeva tê 
perçekirin û karotolên sorkirî, qîme 
an jî penêr dikeve nav jikeveyan û tê 
pêçandin. Di avê de tê kelandin û rûnê 
sorkirî bi ser tê reşandin. Subûra; 
Perçên hevîr yên biçûk di avê de tên 
kelandin. Piştî ji avê tên derxistin, 
rûnê sorkirî bi ser tê reşandin. 

Rêvebirî 

Sêwas li gor pergala rêvebiriyê 
parêzgeh e. Bi navên (li alî Anatolya) 
Akmcilar, Altmyayla, Doganşehir, 
Gemerek, Gölova, Gûrûn, Hafik, 
Koyulhisar, Suşehri, Şarkişla, Ulaş û 
Yildizeli, (li alî Kurdistanê) imranlî, 
Devrexî, Qangal, Koçgîrî (Zara) 16 
navçeyên bajêr he-ne. Nifûsa Sêwasê 
700 hezar e. Ji vê şêniyê nêzî 250 


hezar kes Kurdin. Kurdên herema 
Koçgîrî yên sunî bi zarava kurmancî 
yên elewî jî hem kurmancî û hem jî 
zazakî diaxifin.Sînorên bajêr li bakûr 
bi bajarên Anatolya ê wek Giresun, 
Ordu û Tokatê ve, li rojava bi Yozgat 
û Kayseri yê ve, li başûr ji bajarên 
Kurdistanê Maraş û Meletyê ve û li 
rojhilat ve jî bi Erzîngan ve cîran e. Ji 
xaka Sêwasê navçeyên Qoçgirî, Divrixî, 
Qangal û Îmranlî dikevin nav sînorên 
Kurdistanê. Şêniya herema Qoçgîriyê 
nêzîkî 1 milyonî ye. Nêzî nîvê vê şêniyê 
kurd in. Gelê heremê bi piranî Muslu- 
man in. Herwiha Sewas yek ji herema 
elewîtiyê ye. Pîrên elewî û teriqên sunî 
jî li herêmê xurtin. Kurdên heremê bi 
giranî elewî, tirk jî sunî ne. 

Nav 

Navê bajêr di dema romayîyan de 
‘Sebasteia’ bûye. Ereban ji bajêr re 
‘Şarê Danîşmend’ gotine. Di dema 
osmaniyan de jî navê heremê ‘Eyaleta 
Rom’ bûye. Paşê navê bajrê wek Sîvas 
û Sêwas hatiye guhertin. 

Serhildana Koçgîrî 

Herema Koçgîrî di dîroka nûjen ya 
kurdên bakûr de, bûye sahne ya yekem 
serhildana netewî, û herem bi vê ser- 
hildêriya xwe navdar e. Piştî destpêka 
sedsala 20’an tu hêviya kur-dan ji 
Dewleta Osmanî an jî ji Kemalîstan 
nemabû. imparatoriya Osmanî perçe- 
bûbû û di-vaya wan jî doza mafên xwe 
yên netewî bikrana. Herwiha hêzên 
hevpeyman yên serdestên cîhanê jî 
di encama peymana Sewrê de Mafê 
kurdan naskiribûn. Niha lazim bû ku 
kurd wan mafên xwe pêk bînin û ji xwe 
re jî dewletekî damezrînin. Bi vî awayî 
pêvajoya siyasî û rûhî dem bi dem ber 
bi serhildanê ve diçû. Welatparêzên 
Kurd li hemû nawendên girîng yên 
Kur-distanê şaxên Kurdistan Tealî Ce- 
miyetî vekiribûn. Ev rexistin bi taybetî 
li alî Koçgîrî xurt bû. 

Li gor bîranînên Mistefa Kemal ku 
di Nûtûqê de behsdike, Serhildana 
Koçgîrî bi fermana serokê Kurdistan 
Tealî Cemiyetî Seyît Evdilqadir, ji 
alî Alîşan Beg, Nabî Beg û Elîşêr 
Efendî hatiye destpêkirin. Herçend di 
teşwîqkirina serhildanê de dewra Seyît 
Evdilqadir û Kurdistan Tealî Cemîyetî 
hebû jî, di destpêk û pêşketina rêx- 
istinê de rola wan nayê dîtin.Li heremê 
welatparêzên wek Elîşêr, Alîşan û 
Heyder Beg û Nûrî Dêrsimî jî dixebitîn 
û propogandaya mafên netewî dikirin. 
Kela Koçgiriyê destpêkiribû. Ew li 
benda firsendekî bûn. Li alîyê din di 
navbera rejima Osmanî ya Xîlafetê û 
Kurdên Alewî yên Koçgiriyê ji mêj ve 
nakokî hebûn. 

Bi vî awayî di warê fikrî de asasê 
serhildana Koçgîrî hatibû avêtin. Niha 
dora tevgerê bû. Lê ji bo serkeftina 

Koçgîrî divêyabû piştgiriya Dêrsimê 
hebûya. Lewra hem çekên eşîrên Dêr- 
simê hebûn hem jî têra xwe şerwanên 
wan. Di serê sala i92oan de Serekê 
Eşîra Şadilan Paşo Beg ji Refahiyê 
diçe Dêrsimê. Paşo Beg duxwest ku di 
nav eşîrên Dêrsimê de aştî pêk bîne 
û wan qayil bike da ku piştgiriya dax- 
wazên netewî bikin. Di vê navberê de 
rûspiyên Kurd jî li nav eşîr û gundan 
digeriyan. 

Di amadekariyên serhildanê de 
serek û malmezinên eşîrên Koçgîri yê 
ewbûn: Zarokên Mistefa Paşa Heyder 
û Alîşan. Apên wan izzet û Mahmûd 
Axa û Hecî Rasim. Dîsa ji malba-ta 
Gulaxayan Nakî, îzzet, Hesen Eskerî û 
katibê malbatê Elîşêr Efendî. Herwiha 
li heremê ji bîlî van malmezinan gelek 
kesen sereke, rûspî û serekeşîr jî wê 
alikariya serhildanê bikrana. Wê demê 
Heyder Beg Mudurê Xopana Umra- 
niyê, Elişan Beg jî Wekilê Qeymeqamê 
Refa-hiyê bû. Êşîrên Koçgîrî tev 
bihevre daxuyadibûn ku ew mafên xwe 
yên netewî duxwazin û amadene ku 
daxwazên xwe bi zora çek bidestbixin. 
Ji bo tesbîtkirina stratejiyekî, kurdên 
Koçgîrî li navçeya Kangalê di serê sala 
i92oan li Ocaxa Hûsenevdal civînekî 
mezin tê lidar-dixin û sond duxwun 
da ku wê ji bo serxwebûna Kurdistanê 
û mafên netewî hevkariya hev bikin 


û serhildin. Ev ocax di nav elewiyên 
heremê de cîhekî pîroz e. Civînên 
taybetî li vê ocaxê tên lidarxistin. 
Sedemê wê jî ewe ku, kesê li wê ocaxê 
soz û qewl bide, cereke din ji gotinan 
xwe nayê xwarê. Herwiha wê demê di 
navbera hin eşîran de nokokî û dijmînî 
heye. Ji bo pêşiya serhildanê ber li van 
nakokiyan bigrin, civînê li vê mekana 
pîroz lidardixin. Di civînê de biryara 
serxwebûnê tê girtin. Ev biryar dest- 
pêk û bingeha serhildana Koçgîrî ye. 

Di civînê de li ser alikariyê biyaniyan 
jî nîqaş tê kirin. Lê bi giştî li dij vê 
pêşniyazê tê derketin. Li gor eşîran 
alikariya hêzên biyanî, wê şerefa kur- 
dan kêm bike. Di civîna Husênevdal 
de biryara Hukûmeteke Muveqet jî tê 
girtin ku karibe heremê birêvebibe. 

Li ser vê yekê şerwanên Kurd di 
bin serokatiya Rifat û Nûrî de êrişê 
Alaya Umraniyê di-kin û hêzên Tirk 
dişkînin. Mîralay Halîs Beg tê kuştin. 
Leşker û zabitên tirk teslîm dibin. 
Umraniye dikeve destê hêzên kurd. 

Di 8’ê Adarê de Elîşan Beg û Serekê 
Eşîra Koçan Bra Brahîm erişê Kemahê 
dikin û qeymeqam û fermandarên tirk 
tevî leşkeran dîl digrin. Heman deste 
qeymeqam û leşkerên Kuruçayê jî dîl 
digrin. 

Ji bîlî serekên siyasî yê serhildanê 
desteyê şerwanên kurd ji alî Mahmûd 


Begê Elîşan Beg, Eliyê Filîk, Heyder 
Beg, Ezamet Beg, Nûriye Qeremanê, 
Husênê Beko, Tahir Beg, Mehmûd 
Beg, Atêş Beg, Munzûrê Qasîm, Seyît 
Abbas, Zeynel Beg, Xelîlê Eczacî, izzet 
Beg, Takî Beg, Rifatê Kor, Zalim Çavîş 
û Yuzbaşî Sadik Beg ve dihatin bi- 
revebirin. Serfer-mandarê leşkerî yên 
hêzên serhildanê jî Yuzbaşî Sadik Beg 
bû. Hijmara şerwanên kurd bi giştî 
nêzî 6 hezarî ye. Seranserê Koçgîrî 
serhildabû. Li Zara, imranli, Suşehri, 
Kangal, Gurun, Divrigi, Refahiye û 
Dersimê ala Kurdistanê daleqandîbû. 
Firehiya xaka ku serhildabû digîşt 20 
hezar kîlometreqare yî. Rejima Ke- 
malîst ji bo ku karibe leşker kombike 
û bişîne ser Koçgîrî hîleyan dikir. Ji 
bo ku gelê Koçgîrî bixapîne û dibinî 
de karibe leşker kombike ji derû- 
dorê Komên Şîretkirinê dişand cem 
serekeşîran. Kemalîstan duxwestin 
berî ku serhildan li Dêrsimê belavbibe, 
tedbîr bigrin û kurdan hinekî teskîn 
bikin da ku karibin leşker kombi-kin û 
bişînin ser heremê. 

Meclîsa Kemalîst, Tumena I4em ya 
Siwarî, Liwaya 13’em ya Siwarî, Alaya 
Netewî ya Gîresûnê, Tûmena 53’em, 
Alaya Baybûrtê ya îiem, Mufreza 
Erzinganê, cendirmeyên navçe û 
xopana û bi hezaran mîlîsên derûdorê 
şandibûn ser Koçgîriyê. Piştî ku hêzên 


mezin yên Artêşa Tirk digîje heremê 
li dijî sivîlan dest bi tevgera leşkerî 
dike. Di meha Adar û Nîsanê de di nav 
aliyan de şerên xedar derketin. Artêşa 
Tirk li Koçgîrî çi bi ber keta dihêrand. 
Hêza kurdan têr nekir ku li dijî artêşê 
berxwede. Şerwan û serekeşîr ketibûn 
heyra parastina si-vîlan. Eşîrên Dêr- 
simê jî ji ber ku berf neheliyabû û rê 
girtibûn nikaribûn xwe bigîjînin hewa- 
ra Koçgîrî. Beşek ji wan jî ref guhert- 
ibûn û dûrî serhildanê sekinîbûn. Bi 
vî awayî serhildana Koçgîrî bidawî 
bû. Bi sedan gundên kurdan hatibû 
şewitandin û bi hezaran ji rûniştvanên 
van gundan hatibûn kuştin. Herem 
ji alî çeteyên Topal Osman ve jî tibû 
talankirin. 

Di encam de hin serekên serhildanê 
di şer de tên kuştin, hin ji wan bi 
bêbextî tên te-slîmkirin û hin jî buxwe 
teslîm dibin. Serekên ku tên girtin 
derdixin dadgehê. Ji ber gefên Dêr- 
simiyan dîlên kurd nayên kuştin. Piştî 
dadgehekî şeklî cezayên sirgûnê didin 
wan. Se-rekên tevgerê yên wek Elîşan 
û Heyder Beg ku dîl tên girtin dişînin 
sirgûna istenbolê û paşê jî Sîwasê. Ev 
herdû serokên Kurd heta sala 1931’an 
li sirgûnê dimînin û paşê destûr didin 
wan ku ew bizivrin ser xaka xwe ya li 
Umraniyê. Lê heman ev serokên kurd 
dibin qurbanê sûîkastekî. 







12 


KiRMANCKÎ 


BasNûçe 12 - 18 Cotmeh 2015 



Nadire Giintaş Aldatmaz 


Çend rojî ra avêr yew kitabê M. 
Malmîsanijî mîyanê weşananê Vate’yî 
ra vejîya. No kitab kî sey ê bînan seba 
kirmanckî zaf muhîm o. La no ê bînan 
ra yew het ra cera beno ke no kî zaf 
balkêş o. Çîyo ke ez zana heta nika kesî 
kirmanckî be kirdaskî ra hende qap- 
samin nênayo be pêvero. 

Kitab bi tirkî nusîya yo. No het ra kî 
zaf kes ha kirmanckî bizano ha nêzano, 
ha kirdaskî bizano ha nêzano ferq 
nêkeno şîkîno biwano û her di lehçeyan 


M almîsanij 1952 de yew dewa 

Pîranî de maya xo ra bî. Wendişê 
xoyo verên û mîyanên Kurdîstan 
de, unîversîte Anqara de qedênay. Dima 
heşt serrî Kurdîstan de malimîye kerde. 
Mabênê serranê 1975 û 1981Î de semedê 
kurdîye ra hîrê rey dekewt hepisxane. 1982 
de welat ra vejîya. Unîversîteya Sorbonne 
(Parîs) û Unîversîteya Uppsala (Swêd) de 
qismê ziwananê îranî wend. Unîversîteya 
Linköpingî de qismê perwerdeyî de wend. 
Swêd de Unîversîteya Göteborgî de masterê 
xo temam kerd. 

Malmîsanij hîna zaf bi lehçeya kirmanckî 
(zazakî) û tirkî nuseno. Ehmedê Xasî û 
'Usman Efendîyê Babijî ra pey heta 1970 
welat de kirmanckî nênusîyabî. Malmîsanij 
keso tewr verên 0 ke serranê 1970 de welat 
de kirmanckî nuşto. Ey û tayê hevalanê xo 
1979-1980 de Tirkîya de kovara Tîrêje vete. 
Nêmeyê na kovare kirmanckî nêmeyê aye zî 
kurmanckî (kirdaskî) bî. Ferhengê verênê 
kirmanckî Malmîsanijî hazir kerd û 1987 de 
neşr kerd. Ey fariskî û tirkî ra tayê hîkayeyî 
zî tercumeyê kirmanckî kerdî. Reya verêne 
ey Mewlidê Ehmedê Xasî û Usman Efendîyê 
Babijî herfanê erebkî ra çarnayê herfanê 
latînkî ser û nê her di şaîrê kirmancan bi ma 
dayê naskerdene. 

Heta ewro nizdî pancas rojname û 
kovaran de, bi seyan nuşteyê Malmîsanijî 
vejîyay û ey nê kovaran de redaktorîye 
kerde: Tîrêj (Îzmîr), Hêvî (Parîs), Armanc 
(Stockholm), Çarçira (Stockholm), Wan 
(Stockholm), Çira (Stockholm). 

0 demêk Swêd de serekê Komeleya 
Nuştoxanê Kurdan bi. Nika serredaktorê 
kovara Vateyî yo. Tayê kitabê ey tercumeyê 
îngilizkî, erebkî, kurdkîya başûrî (soranî) 
û kurmanckî; tayê şîîrê ey zî tercumeyê 
îngilizkî, franskî û swêdkî bîyê. Heta ewro 
nê kitabê Malmîsanijî neşir bîyê: 

Bi kurdkî (kirmanckî û kurmanckî) 

-Ferhengê Dimilkî [Zazakî]-Tirkî, Upp- 
sala, 1987 

-Herakleîtos, Uppsala, 1988 


Malmîsanijî ra yewna kitabo muhîm 


her het ra şîkîno têvera bikero. 

Kitab 3 esas qismî de ameyo nuştene: 
A-Phonology 

1. VengîûAlfabe 
B- Morphology 

2. Çekuy 

3. Namey 

4. Zamîrî 

5. Sifetî 

6. Bestoxî 

7. Edatî 

8. Zerfî 

9. Înterjeksîyonî 

10. Karî 
C- Syntaks 

11. Cumleyê Sadeyî 

Zereyê nê hîrê qisman de bineyê 11 
sernuşteyan de heme detayê ziwanî estê. 
Heme detayê kirmanckî be kirdaskî ra 
nayê pêvero. 


Tayê kes îddîa keno ke nê her di 
ziwanî xoser 0 ziwanê mustaqîlî ê. Kesê 
wayîrê na îddîa zêdeyê xo kirmanckî û 
kirdaskî nêzanenê. Yan kî tena kirm- 
anckî zanenê. Merdim ke her di ziwanan 
bizano û hakîmê her dîyîne bibo belkî 
dahîna rind analîz keno. M. Malmîsanij 
heme lehçeyanê kurdan zaneno û 
ziwanan ser 0 tahsîlê xo esto. Hîna kî 
Unîversîteya Artuklu de mamostayê 
beşê kirmanckî yo. Coka beşê xo de, 
kirmanckî ser 0 yew otorîte yo. Kesê ke 
bi ziwanê kurdan eleqedar ê ez ci rê nê 
kitabî pêşnîyaz kena. 

Kitab de çîyode muhîmo bîn kî şeklê 
nuştişî yo. Çekuy û qeydeyê ke yewbinî 
nêgenê bi rengo sûr ameyê nuştene, 
cayê ke nuştox dîqet anto ci kî bi rengo 
kewe ameyê nuştene. 

Nuştoxî kitabê xo îthafê wendekaranê 


xo kerdo. No het ra kî yew nezaket û 
mutevazîyenî esta. Ma wendekarê eyî kî 
bi hurmet û sipasîya xo ey teqîb kenîme. 

Malmîsanij 

-Folklorê Ma ra Çend Numûney, Balinge, 
1991 

-Ferhengekê Kirdkî-Pehlevkî-Kurmanckî, 
Stockholm, 1997 
-Pîre û Luye, Stockholm, 2004 
-Rindê Kincan Xo ra Dana, Stockholm, 
2004 

-Rindê Heywanan Nas Kena, Stockholm, 
2004 

-Gotibûn ku..., Istanbul, 2006 
-Mi Şêx Seîd Dî, Weşanxaneyê Vateyî, 
îstanbul 2009 . Ca 

Bi tirkî: 

-Yiizyihmizm Başlarmda Kûrt 
Milliyetçiligi ve Dr. Abdullah Cevdet, Upp- 
sala, 1986 

-Said-iNursi ve Kurt Sorunu, Uppsala, 
1991 

-Abdurrahman Bedirhan Ve îlk Kûrt 
Gazetesi Kûrdistan sayi: 17 ve 18, Stock- 
holm, 1992 

-Bitlisli Kemal Fevzi ve Kûrt Örgûtleri 
îçindeki Yeri, Stockholm, 1993 
-Cizira Botanli Bedirhaniler ve Bedirhani 
Ailesi Dernegi’nin Tutanaklan, Stockholm, 
1994 

-Kird, Kirmanc Dimili Veya Zaza Kûrtleri, 
îstanbul, 1996 

-Kûrt Teavûn ve Terakki Cemiyeti ve 
Gazetesi, Stockholm, 1998 
—ilk Legal Kûrt Ögrenci Dernegi Kûrt 
Talebe-Hêvî Cemiyeti (1912-1922), istanbul, 
2002 

-Diyarbekirli Cemilpaşazadeler ve Kûrt 
Milliyetçiligi, istanbul, 2004 
-Tûrkiye ve Suriye’de Kûrtçe Kitap 
Yayimcihginm Dûnû ve Bugûnû, istanbul, 
2006 

-ilk Kûrt Gazetesi Kurdistan’i Yayimlayan 
Abdurrahman Bedirhan (1868-1936), 
istanbul, 2006 

-Bu Kûrtleri Nereden Çikardm ismail 
Beşikçi? Vate Yayinlan, istanbul 2009 



-Yirminci Yûzyihn Başmda 
DÎYARBEKiR’DE KLRT ULUSÇULUGU 
(1900-1920), Vate Yayinlan, istanbul 2010, 
159 sayfa 

-Kûrtçede Ses Degişimi, Vate Yaymevi, 
:anbul, 2013,170 sayfa 

i swêdkî 

-Kurdiskt författarskap och kurdisk 
bokutgiving: bakgrund, villkor, betydelse, 
Stockholm, 1998 

Kitabê ke Malmîsanijî û nuştoxanê 
bînan pîya nuştê: 

-Malmîsanij & Mahmûd Lewendî, Li 
Kurdistana Bakur û Li Tirkiyê Rojnamegeri- 
ya Kurdî-I, Uppsala, 1989 
-Malmîsanij & Mahmûd Lewendî, Li 
Kurdistana Bakur û Li Tirkiyê Rojnamegeri- 
ya Kurdî-II, Stockholm, 1992 
-M. Malmîsanij & Mehmet Uzun, Rindê 
Baxçeyê Kaloyî de, Stockholm, 2004 
-M. Malmîsanij & Mehmet Uzun, Rindê 
Vana Ê Min a, Stockholm, 2004 
-M. Malmîsanij & Mehmet Uzun, Rindê û 
Keyeyê Xo, Stockholm, 2004 
-Grûba Xebate ya Vateyî, Ferhengê Tirkî- 
Kirmanckî (Zazakî) û Kirmanckî (Zazakî)- 
Tirkî, îstanbul, 2004 
-Grûba Xebate ya Vateyî, Rastnuştişê 
Kirmanckî (Zazakî), îstanbul, 2005 
No kitab herfanê erebkî ra transkribe 
kerdo û ziwanê ey sade kerdo: Celadet Ali 
Bedirhan, Gûnlûk Notlar (1922-1925); 
Stockholm, 1995. 

Na kovare seba çape amade kerde û newe 
ra neşr kerde: Dicle-Firat, no: 1-8 (1962- 
1963), çapa newa: Stockholm, 1997. 

Kitabê eyê ke tercume bîyê: 

Îngilizkî: 

-Malmîsanij, The Past and The Present 
of Book Publishing in Kurdish Language in 
Turkey and Syria, istanbul, 2007 



Erebkî: 

-Bedirxanîyyû Cezîret Botan we Mehadir 
Ictima’atu’l-Cem’yyete’l-’Aîlîyye’l-Bedirx- 
anîyye, Hewlêr, 1998 
-El-Bedirxanîyyûn fî Cezîret Botan We- 
saîqu Cem’yyete’l-’Aîlîyye’l-Bedirxanîyye, 
Beyrut, 1998 

-El-Qewmîyye el-Kurdîyye we D. ’Eb- 
dellah Cewdet fî Metle’î’l-Qernî’l-’Işrîn, 
Hewlêr, 2000 

-Aîletu Cemîl Paşa el-Dîyarbekrî we 
Nîdalu’l-Qewmî’l-Kurdî, Hewlêr, 2007 
Kurdîya başûrî (sorankî): 

-Malmîsanij, Binemaley Cemîlpaşa Diyar- 
bekirî û Kurdayetî, Hewlêr, 2007 
-Malmîsanij, Cemîyetî Teawun we 
Tereqqîy Kurd û Rojnamekey, Silêmanî, 

2007 

-Malmîsanij, Pêgey Kemal Fewzî Bitlîsî le 
Rêkxirawekanî Kurd da, Silêmanî, 2007 
-Malmîsanij, Civata Hêvî Telebey Kurdan 
(1912-1922), Silêmanî, 2007 

Kurmanckî: 

-Malmîsanij, Cemîlpaşazadeyên Diyar- 
bekirî û Neteweperweriya Kurdî, istanbul, 

2008 

Bermahiyên dîrolcî jî dibin qurbaniyên şer 





Evîndar Tekîn 


P evçûnên li Bakur ziyanê dide berma- 
hiyên dîrokî jî. Bermahiyên dîrokî 
yên wek; Bircên Amedê, Dêra Surp 
Giragos û Mizgefta Kûrşûnlû ku di nav 
frawaniya Taxa Sûrê û çend meh berê ketibû 
lîsta herêmên di bin parastina UNESCO’yê 
de ne ji ber pevçûnên ku piştî walîtiyê 
daketina kolanan qedexe kir derketin, ji 
van pevçûnan ziyan dîtin. Serokê Komeleya 
Ermenên Mezopotamyayê Arat Karagözyan 
da zanîn ku di kêliya pevçûnên ku piştî 
ragihandina qedexebûna daketina kolanan 
polêsan deriyê dêra wan şikandine, gelek 
kelûmelên dêrê hatine dizîn û ziyaneke 300 
hezar TL’yî lê kirine. 

Bermahiyên Amedê ji ber şer têk 
diçin 

Li Bakurê Kurdistanê, bi destpêkirina 
şer û pevçûnan re ne tenê can û mal, her 
wiha bermahiyên dîrokî yên wek; Bircên 
Amedê û dêr û mizgeftên ku xizmetên 
olî yên ayînî pêk tînin jî ziyanê dibînin. 

Ev bermahiyên ku li Taxa Sûrê ne û çend 
meh berê piştî kedeke mezin ketibû lîsta 
UNESCO’yê ya bermahiyên dîrokî yên ku 
divê bêne parastin eger baş neyêne paras- 
tin, egerî heye ku ji lîstê derkevin. Seroka 
Daîreya Mîrateyên Çandî û Tûrîzmê ya 
Şaredariya Amedê Nevîn Soyûkaya bi 
bîr xist ku di 39. Civîna Lijneya Giştî ya 
UNESCO’yê ya 4’ê Tebaxê de ‘Ameda Antîk’ 
ketiye Lista Mîrateyên Dinyayê û got: “Ev 
tê wê wateyê ku wê Amed li gor lîterator 
û pîvanên parastinê yên navneteweyî bê 
parastin. Soyûkaya da zanîn ku li navçeya 
Sûrê, piştî ragihandina qedexeya daketina 
kolanan pevçûn derketine, hin welatiyan 
jiyana xwe ji dest dane û di van pevçûnan 
de gellek bermahiyên dîrokî yên navçeyê 
jî ziyan dîtine. Nevîn Soyûkaya got: “Me 
destnîşan kir ku di van pevçûnan de Dêra 
Surp Giragos, Dêra Katolîk a Ermen, Miz- 
gefta Kûrşûnlû û hin beşên Bircên Amedê 
bûne armanca çekên ku di pevçûnan de 


^ Li Bakurê Kurdistanê, bi destpêkirina şer û 
pevçûnan re ne tenê can û mal, her wiha ber- 
mahiyên dîrokî yên wek; Bircên Amedê û dêr û 
mizgeftên ku xizmetên olî yên ayînî pêk tînin jî 
ziyanê dibînin. 


u 

hatine bikaranîn.” Soyûkaya da zanîn ku 
di pêvajoya namzetiya UNESCO’yê de, li 
gor yasayan wek Şaredariya Amedê wan 
berpirsyariyên xwe bi cih aniye, lê belê ji 
ber ku UNESCO dewletan muxatab dibîne 
li gor yasayan wan bi ser Wezareta Çandê 
serî li UNESCO’yê daye û dom kir: “Piştî pe- 
sendkirinê hem Dewleta Tirkiyeyê û hem jî 
hevparên herêmî yên vê projeyê soznameya; 
‘em ê vê mîrateya mirovahiyê li ser navê 
hemû dinyayê biparêzin’ îmze kirin.” Nevîn 
Soyûkaya bibîr xist ku rêveberiya ku li ser 
navê dewleta Tirkiyeyê vê sozê daye, divê di 
vê mijarê de berpirsyariya xwe bi cih bîne û 
pêşî li van ziyanan bigire. 

Dera Surp Sarkis hate talankirin 

Di derbarê mijarê de Serokê Komeleya 
Ermenên Mezopotamyayê Arat Karagözyan 
da zanîn ku piştî destpêkirina pevçûnan 
Dêra katolîk a Ermen Surp Sarkis ziyaneke 
mezin dîtiye, ew hewl didin ku bi derfetên 
xwe pêşî li ziyandîtina dêrê bigirin lê 
derfetên wan jî pir nînin. Karagözyan got: 
“Di kêliya pevçûnan de hemû deriyên dêrê 
hatin şikandin û dêr hat talankirin. Wek 
Komele me bi Komeleya Hiqûqnasên 
Mezopotamyayê(KHM) û saziyên 
civakî yên sîvîl re ji bo diyarkirina 
zirarê raportek amade kir. Niha li ser 
rêyên dêrê hendek hatine kolandin 
j û em nikarin bikevinê. KHM û Fed- 
erasyona Elewî û Bektaşiyan hatin 
serlêdana me û alîkariya me kirin ku 
em raporteke xesarê amade bikin. Di 
raportê de diyar bû ku bi bedêla 300 
hezar TL’yî ziyan li dêrê bûye. Niha 
cihek ku em xebatên xwe li bimeşînin tune 
ye.” Karagözyan diyar kir ku piştî pevçûnan 
ew ê vê raporta xwe pêşkeşî dezgehên têkil- 
dar bikin. 


parastinê ya 

bale kişand ku piştî pêvajoya 
UNESCO’yê weke hemû avahiyên dîrokî, 
dêrên li Sûrê jî dikevin nav çerçoveya 
herêmên parastî û pê re jî van dêran giş 
ji bo ayînê dê bên vekirin û bên parastin. 
Karagözyan got ku a balkêş ev e ku li Amedê 
pevçûnên taxê li herêmên din ên sosyolojiya 
wan ji bo pevçûnê meyldartir in na, bes li 
Taxa Sûrê ku herdu alî jî soza parastina 
wan dabûn destpê kir û wisa domand: “Piştî 
pêvajoya UNESCO’yê dêr dê sûdeke mezin 
jê bibînin. Bo ayînê bên vekirin. Dêra Surp 
Sarkîsa Ermenî Katolîk berê di destê Walîti- 
yê bû û tê de tevnkerî dihate kirin. Me hê 
nû ev dêr sitend û difikirin bo ayînê vekin û 
digel pêvajoyê UNESCO’yê jî pêvajoya veki- 
rina wê ya bo ayînê bileztir bû.” Karagözyan 
da zanîn ku li wê derê gelek dêr hene, bo 
nimûne Dêra Surp Giragos li Rojhilata 
Navîn mezintirîn dêra Ermenan e bes bo 
ayînê vekirî nîne, gelek dêrên ermenan hene 
ku neçalak in û li ser vê yekê bandora pêva- 
joya bi pevçûnî gelekî diyarker e, li vê derê 4 
dêrên restorekirî hene ku ji bo ayînê guncav 
in bes keşeyên wan tune. Karagözyan got ku 
ew wek Komele, bi Serokê Ermenên Katolîk 
Aram Ateşyanî re hevdîtinên xwe didomînin 
da ku ev dêr bo ayînan bê vekirin. 

Li ser ermenan bandora statukoyê 
didome 

Karagözyan, zimanê çêrker ê li dij erme- 
nan bibîr xist û da zanîn ku ew bixwe bûye 
şahidê çêr û gotinên nebaş ên polêsan û 
dom kir: “Li Cizîrê polêsan bi gotinên wekî 
‘hûn hemû ermen in’, ‘Ermen bi we şanaz 
in’ çêrî kurdan kirin. Ne tenê dêr, mizgeftan 
jî ziyan dîtine. Welatiyên taxê dibêjin ku 


polêsan derî şikandine. Piştî pevçûnan ku 
em çûne dêrê, me li dêrê û keşîşxaneyê 
fîşekên gule û yên gazê dîtin. li Keşîşxaneya 
dêra Ermenên Katolîk a Surp Sarkis jî he- 
bûne. Hêzên ewlehiyê çawa dikevin malên 
welatiyan wisa ketine nav ayînxaneyên 
dîrokî jî. Di pevçûnan de girîngiya tu tiştî 
namîne. Li gor agahiyên herêmî piştî ku 
polêsan deriyê dêrê şikandiye û derî vekirî 
maye, diz jî ketine dêrê û ziyaneke mezin 
dane dêrê.” 

‘Civaka ermen di tenetî û sersariye 

de ye’ 

Arat Karagözyan, ji tenêtî û sersariya 
civaka ermen jî gazinan kir da zanîn ku 
piştî bûyerên 6-7 Berfenbarê cemaeta 
ermen hatiye tirsandin, bi diyardeya ‘ol’ê 
herkes nêzîkî ermenan bibe jî civaka ermen 
ne tenê civakeke olî, di heman demê de 
civakeke neteweyî ye jî. Karagözyan wiha 
dom kir: “îro cimaeta ermen nikare çalakî û 
xwepêşandanên girseyî li dar bixe. Li civaka 
ermenan xwedîderketin tune û patrîkxane 
jî îro bi tenê ye û ji ber şer nikare were vê 
derê. Wek komele em bi hemû dezgehan 
re hevdîtinan pêk tînin û bersivên erênî 
distînin. Em daxwaza hevdîtinê li AKP’ê jî 
dikin; Lê daxwaza me bê bersiv dimîne.” 
Karagözyan da zanîn ku ew ê li Stenbolê 
civînan pêk bînin û vê raporta xwe pêşkeşî 
hemû dezgehên ermenan jî bikin. Karagözy- 
an bang li hemû derdorên ermen ên 
Yerîvanê, dîasporayê, Weqfên Ermenan ên 
li Stenbolê û patrîkxaneya ermenan kir ku 
xwedî cemaeta ermen a li Amedê derkevin. 

‘Em alîgirê aştiyê ne’ 

Yek ji endamên damezrîner ê vê kome- 
leyê Mehmet Yahya Toprak jî anî ziman ku 
komeleya wan, alîgirê tu derdorên siyasî 
nîne bes alîgirê aştî û aramiyê ye. Toprak 
bale kişand ku ji ber pevçûnan ne tenê dêr, 
mizgeft jî, li Gimgimê mala cemxane jî 
zirarê dîtin û wisa dom kir: “Gava em çûn 
dêrê li wir 4 heb têjikên pisîkê hebûn, diya 
wan tune bû, belkî aniha mirine jî. Ji ber 
şer û pevçûnan ajel jî zirarê dibînin. Sirûşt 
zirerê dibîne. Her kes û her derûdor aştiyê 
dixwazin. Ji bo aştiyê çi pêwîst be em ê 
bikin.” 

PERWERDE 


BasNûçe 12 - 18 Cotmeh 2015 


Elî Cemşîd 


P iştî şerê navxweyî yê li Sûriye’yê 
û rûdana aloziyan a li seranserê 
Rojhilata Navîn kurdên Rojavayê 
Kurdistanê jî bi danîna sazî û dezgehan û 
bi avakirina hêzeke leşkeri dest bi birêve- 
birin û parastina kurdan a li Rojavayê 
Kurdistanê kirin. Di vê çarçoveyê de li 
bajarên serekî yên Rojava, li Kobanê, Efrîn 
û Qamişlo gelek navendên rêvebirî, tendu- 
rustî, aborî û perwerdehiyê hatin vekirin.Li 
hêla din li gel van rûdanan perwerdehiya 
bi kurdî li her sê bajarên mezin ê Rojava û 
li gelek navçeyan hatin destpêkirin. Li gor 
zanyariyên hatine bidest xistin materyalên 
perwerdehiyê hatine amadekirin û li gelek 
bajaran perwerdehiya sala nû dest pê 
kiriye û şagirt diçin dibistanan. Her wiha 
perwerdeya li Rojava bi lehçeya kurmancî 
bi rênivîsa latînî tê dayîn. 

Saziyên perwerdê yên yên Rojava li ser 
wê yekê radiwestin û tekez dikin ku ew ê rê 
li ber perwerdeya bi zimanê dayikê negirin 
û ew ê her pêkhate bi zimanê dayikê perw- 
erde bibe. Her wiha hat zanîn ku ew ê heta 
pola 6’an sîstema perwerdeyê bi zimanê 
dayîkê be û ew ê kurd bi zimanê xwe ereb 
bi zimanê xwe û asûrî bi zimanê xwe bix- 
wînin. Li hêla din hat zanîn ku ew ê di pola 
çaremîn de kurd fêrî erebî, ereb jî fêrî kurdî 
û pêkhateyên din jî fêrî van zimanan bibin 
û wê di pola 5’an de jî pêkhateyên li Rojava 
fêrî îngilîzî bibin. Li gor zanyariyên ji navçe 
û navenên Rojava hatine bidest xistin li hin 
navçeyan hin alozî li ser perwerdeyê rû di- 
din lê belê zarok ji perwerdeyê bêpar nayên 
hiştin û perwerdehî berdewam dike. 

Xwendekar li Zanîngeha Efrînê ne 

Her wiha di dibibistanên navîn û ama- 
deyî de jî beş-madeyên dîrok, erdnîgarî, 
ziman û wêjeya kurdî bi zimanê dayîkê ne. 

7 peyamangeh jê yek peymangeha dîrok, 
ziman û wêjeya kurdî, 6’ên din yên pîşeyî 
ne. Yên pîşeyî jî yên tendiristî, çandinî, 
komputer, şanogerî, rêvebirina kar û ya 
endezyariyê ne. Her wiha hat zanîn ku îsal 
Zanîngeha Efrînê jî bi 3 beşên girîng dest 
bi perwerdehiyê dike. Beşên ku vebûne 
yên wêjeya kurdî, aborî û endezyariya 
elektro mîkanîkê ne. Li gor zanyariyan 
heta niha 650’î xwendekarî, xwe li van 7 
peymangeh û zanîngehê tomar kirine û 
wê dest bi sala xwendinê bikin. Li hêla din 
hat zanîn ku li Amûdê û Girêspî amadek- 
ariyên perwerdehiyê bidawî bûne û li gel 
vebûna çend dibistanan ew amadekariyên 
vekirina dibistanan jî berdewam dike û ew 
ê li van navçeyan jî dibistan bên vekirin û 
pêdawîstiya perwerdehiyê bê dabîn kirin. 

Nîqaşên li ser perwerdeyê 
berdewam in 

Sala nû ya xwendinê li bajarên Rojavayê 
Kurdistanê dest pê kir, lê hîn gengeşî, 
nakokî û tevlîhevî li ser perwerdehiyê 
berdewam dikin. Li bajarên weke Kobanê û 




Li dibistanên 


Li Kobanê jî perwerdeyê dest pê 
kiriye 

Li hêla din li herêma Kobanê jî sala nû 
ya xwendina dest pê kir û nêzîkî 5 hezar 
zarok çûn dibistanê. Li gundên derdora ba- 
jêra Kobanê jî sala nû ya xwendinê dest pê 
kiriye. Li gorî agahiyên BasNûçe'yê ji nav 
bajarê Kobanê bi dest xistine zêdetir ji 7 di- 
bistan li nava bajêr vedibin. Her wiha dibi- 
stanên bajêr ê Kobanê ji ber şerê sala çûyî 
hetibûn rûxandin. Li hêla din hat zanîn 
ku ew ê li gundewarên Kobanê jî zêdetir ji 
250 dibistanan vebûne û li wan dibistanan 
perwerdeyê dest pê kiriye. Li gor zanyari- 
yên hatine bi dest xistin bi giştî nêzîkî 5 
hezar xwendevan li herêma Kobanê dest bi 
xwendinê dikin. Li gorî biryarên rêvebirên 
bajarên Kobanê, xwendin dê ji pola yeke- 
mîn heta pola şeşemîn bi zimanê kurdî be 
û zimanê erebî jî wek dersekê ji pola çarê 
ya qonaxa seretayî ve dest pê bike. Desteya 
Perwerde û Hînkirinê ya Kantona Cizîrê 
pirtûk û meteryalên nû ku bi zimanê kurdî 
hatine amadekirin li dibistanên dest bi 
perwerdehiyê kirine belavkirin. 


dest pê kir, lê hîn gengeşî, nakokî û tevlîhevî li ser per- 
werdehiyê berdewam dikin. Li bajarên weke Kobanê û 
Efrînê perwerdehiya sala nû dest pê kiriye. Her wiha li 
gelek navçeyan û gundan jî dibistan hatine vekirin. 


Efrînê perwerdehiya sala nû dest pê kiriye. 
Her wiha li gelek navçeyan û gundan jî 
dibistan hatine vekirin. Le gel vebûna 
dibistanan û berdewamkirina perwerde- 
hiym jî nîqaş û rageşî ya li ser perwerdeyê 
jî hîn berdewam dike. Li Herêma Cizîrê û 
navçeyên bi ser herêmê ve nîqaaşa li ser 
perwerdeyê dibe sedema aloziyan. Lewre 
rewşa herêma Cizîrê ji ya herêmên din 
cuda ye. Li bajarên weke Hesekê û Qamişlo 
hîn artêş, rêveberî û bûrokrasiya Sûriye’yê 
li ser kare û reveberiya herêmê di bin 
kontrola rejimê deye. Rayedarên rejima 
Sûriye’yê li hember perwerdehiya kurdî 
derdikevin û dibistanên ku hatibûn vekirin 


girtin. Le gel vê yekê sazî û dezgehên bi 
ser PYD’ê ve ne li gelek navçe û bajarên 
Qamişloyê dibistanên kurdî vekirine û dest 
bi perwerdehiyê kirine. 

Di navbera PYD’ê û rejimê de 
ragêşiya perwerdeyê 

Her wiha beriya bi çend rojan Komîteya 
Perwerdeyê ya Civaka Demokratîk ya bi ser 
PYD’ê ve ye li Hesekê 11 dibistan vekiribûn 
û li wan dibistanna dest bi perwerdehiyê 
kiribû. Li hêla din ew dibistanên ji hêla 
dezgehên bi ser PYD’ê hatibûn vekirin ji 
hêla rejima Sûriye’yê ve hatin girtin. Her 
rêvebirên rejimê biryara qedexeyê anîn ser 


“Perwedehiya li Rojava ew ê 
sûdmend be” 

Serokê Enstîtiya Kurdî ya Stenbolê 
Samî Tan li ser tecrûbeya kurdî ya ku li 
Rojava dest pê kiriye agahî dan BasNûçe’yê 
û proseya kurdî ya li Rojava şîrove kir. 

Tan bal kişand ser perwerdehiya kurdî 
ya li Başûrê Kurdistanê jî û da zanîn ku 
tecrûbeya herî domdar û temendirêj a 
li Başûrê Kurdistanê ye û ew bi lehçeya 
soranî bûye. Tan amaje bi wê yekê jî kir ku 
tecrûbeya kurdî ya li Rojava dest pê kiriye 
ew ê tesîrê li kurdîaxêvên din ê Kurdistanê 
jî bike û ew ê kurd sûdeke mezin ji wê 
yekê bigrin. Di berdewamiya axaftina xwe 
jî de Samî Tan bal kişand ser qonaxên 
perwerdeyê yên kurdî jî û wiha domand: “ 
Tecrûbeya Başûr heye. Tecrûbeya li Swêda 
ya bi kurdî heye. Her wiha ya kurdên 
Kafkasya’yê ev çend sal e ya Rojava jî dest 
pê kiriye û ez di wê baweriyê de me ku ew ê 
encamên baş ji vê tecrûrebeyê derkevin.” 


Rojava 

perwerde 


dibistanan û dibistan mohr kirin. Piştî gir- 
tina dibistanan a ji hêla rayedarên rejimê 
ve PYD’ê mohrên dibistanan rakir û dest bi 
perwerdehiyê kir. Hat zanîn, ku Komîteya 
Perwerdeyê ya Civaka Demokratîk 11 
dibistan ji nû ve vekirin û xwendekar û 
mamosteyan dest bi proseya xwandinê di 
wan dibistanan de kirin. 

















Sînga xwe ji pençeşêrê biparêzin 


! 


Evîndar Batmanî 


D i nav jinan de nexweşiya herî zêde 
tê dîtin pençeşêra sîngê ye. Ev 
nexweşiya ku ji sedî 25’ê jinan 
dixe tora xwe roj bi roj zêde dibe. Ji bo 
hestiyariya vê nexweşiyê meha Cotmehê 
wek meha têgihandina pençeşêra sîngê tê 
hatiye destnîşankirin û di vê mehê de li dij 
vê nexweşiyê hin çalakî têne da ku jin bala 
xwe bidine vê nexweşiyê; Lewre teşhîsa zû 
weke her pençeşêran di pençeşêra sîngê de jî 
roleke girîng dilîze. Ji bo kedeke me jî li ser 
nasîna vê nexweşînê bibe, me xwe gihand 
cerahê giştî, Serokê Komeleya Nexweşiyên 
Sîngê û Endamê Lijneya Rêveber a Federa- 
syona Komeleyên Nexweşiyên Sîngê Doç. Dr. 
Sadullah Girgin û ahagiyên girîng jê sitendin. 
Girgin grîngiya teşhîsa lezgîn a pençeşêra 
sîngî destnîşan kir û da zanîn ku ji 8 an jî 
10 jinan yek tûşî vê nexweşiyê dibe û ev tê 
wê wateyê ku salê 500 hezar jin ji ber vê 
nexweşînê jiyana xwe ji dest didin. 

‘Pêkera herî girîng ostrojen e’ 

Doç. Dr. Sadullah Girgin da zanîn ku 
pençeşêra sîngê li cîhanê di nav jinan 
de cureya herî belavbûyî ya pençeşêran, 
pençeşêra sîngê ye û ji % 33’ên pençeşêrên 
ku di nav jinan de peyda dibin, a sîngê 
ye. Girgin got ku li gor daneyên Rêxistina 
Tenduristiyê ya Cîhanê, her sal 500 hezar 
kes ji ber pençeşêra sîngê jiyana xwe ji 
dest didin. Girgin, sedemên vê pençeşêriyê 
wisa rêz kir: “Di pençeşêra sîngê de pêkera 
herî girîng, jinbûn bixwe ye, lewre jin 100 
qet ji mêran zêdetir dikevin vê nexweşînê. 

Ev nexweşîn girêdayî hormona jinan a bi 
navê ostrojen e. ji xeynî wê, reglên pêşwext, 
menopozên derengketî, bikaranîna dûvedirêj 
û ne birêkûpêk ên dermanên kontrola zayînê, 
dermanên ostrojenê dihewînin ku ji bo kêm- 
kirina gilî û gazinên piştî menopozê didin 
jinan ew pêkhateyan in ku rîska pençeşêriya 
sîngê zêdetir dikin.” 


1 ^iiiiva dingc öcal 111 u ji uci vc jcivc ji gianjc 

pençeşêriya sîngê hebe rîska pençeşêra sîngê dîrekt zêde agahî nadine me lê çiqas meriv 

pîr dibe don dikevin şûna raçînkan û grafiyên 
dîrekt zêdetir agahî didine me. Lê 
^ heke nexweş di bin rîskê de be 
bijîşk dikare beriya 40 salî 
jî mamografiyê bide 
\ kêşan. Zanîneke xelet 
. heye, mamosgrafi 
\ ne ku zêde radyas- 
^ yonan belav dike, 




Dr. Girgin da zanin ku ji bilî van, pêkerên 
girêdayî şêweya jiyandina mirovan in hene 
ku di vî warî de bandorker in û yek ji wan 
pêkeran qelewbûne lewre hin hormon di nav 
raçînka donê de vediguherin ostrojenê, her 
wihajiyaneke ‘sedanter’ ango jiyaneke bêliv 
wekî karên ser mase, jiyaneke bê werzîşê û 
hwd., xwediyê çîrokeke genetîk û irsî ango 
di dê, xaltî, met, bav, ap û hwd. de çîrokên 

3 şêra sînge"^ 
zêdetir dibe û wisa domand: “Lê em dikarin 
meyldarbûna malbatî û genetîk ji 
hev cuda binirxînin. Lewre 
ên meyldariya malbatî û 
genetîk di wan de hene 
tenê ji % 10-15’ên 
pençeşêra sîngê 
pêktînin. Di en 
camê de pir; 
pençeşêra sînge 
ên ku ne mey- 
ldarî malbatî 
ne pêktînin. 

Her wiha weke 
hemû nexweşiyan 
di pençeşêriya 
sîngê dejî pêkerên 
hawirdorê girîng in. 

Lê heya niha b awayekî 
zelal û peyitandî em nikarin ^ ^ 

bêjin ev pençeşêr ji ber qirêjîna 
hewayê, ev, ji ber bikaranîna alkolê ne. 

Her wiha bikaranîna cixareyê pê re têkildar 
be jî heta niha nehatiye peyitandin ku pêker- 
eke pir çalak e. Lêbelê rojê 80 ml bikaranîna 
domdar a alkolê bandorê lê dike. her wiha bi- 
karanîna ne birêkûpêk a dermanên kontrola 
zayînê û çespandina nebizanebûnî û têvel a 
tedawiya pitika tûpê jî di nav pêkerên wê de 
ne.” 

‘Sekilîn û pêhesîna zû gelekî girîng e.’ 

Dr. Girgin destnîşan kir ku sekilîn û ji bo 
kêmkirina rêjeya kûdbûn û mirinê pêhesan- 
din di pençeşêra sîngê de gelekî girîng in 
ango divê jin bizanibin ku pençeşêra sîngê 


x». 

di nav jinan de gelekî belavbûyî ye û civak di 
vî warî de bê bîrdarkirin. Doç. Dr. Girgin da 
zanîn ku li cîhanê ji 8 -10 jinan yekê di rîska 
vê nexweşiyê de ne û rêbaza sekilîna sereke 
jî mamografî ye û wisa domand: “Mamografî 
piştî 40 saliyê divê bê dubarekirin. Ji ber ku 
di ciwantiyê de raçînka sîngê, ji ber ku ciwan 
e û ji hêla zayînê ve berhemdêr e sîng û ra- 
ika sîngê sext in û ji ber ve yekê jî grafiyên 

Li gor daneyên Rêxis- 
Tenduristiyê ya Cîhanê, 
her sal 500 hezar kes ji ber 
pençeşêra sîngê jiyana xwe ji dest 
| didin. Dr Sadullah Girgin, sedemên vê | 
pençeşêriyê wisa rêz kir: “Di pençeşêra 
' sîngêdepêkeraherîgirîngjinbûn ' 
\ bixwe ye, lewre jin 100 qet ji / 

\ mêran zêdetir dikevin vê / 
nexweşînê." 


8 mamografiyên 
baş bi qasî 
grafiyeke pişikê 
radyasyonê 
didinkuemji 
pitikên nûzayî 
jî rejî dikêşin.” 
Girgin got ku 
herjin bi taybetîli 
/ welatên nepêşketî ji bo 
^ ^ zêdekirina pêhesandinê, ji 
bo nasîna raçîna xwe ya sîngê û 
hînbûna guheraniyên di sîngan de piştî 
20 saliyê divê mehan carekê muayeneya xwe 
bixwe çêbike û piştî 25-30 saliyan jî divê salê 
carekê biçe bijîşkan, heke temen ciwan be bi 
pêşniyara bijîşkan dikare ultrasonografî an 
MR’a sîngê bikêşe lê dîsa jî rêbaza sekilîna 
wê ya sereke mamografî bixwe ye û heke 
nexweş di qonaxa rîskeke bilind de be, teme- 
na mamografiyê bi 10 sal beriya temena kesê 
ku di malbatê de cara pêşî ketiye pençeşêriyê 
paşve dikişînin, bo nimûne heke diya yekê di 
45 saliya xwe de ketibe vê nexweşînê, keça 
wê divê di 35 saliya xwe de mamografiyê 
bikêşe. 


Qonaxên pençeşêrê 

Dr. Sadullah Girgin, derbarê qonaxên 
pençeşêra sîngê de agahî dan û got ku dax- 
waz ev e ku pençeşêr, di qonaxên pêşîn de bê 
zeftkirin ku girîngtirîn pêkera ji bo encameke 
ji %100’î bê bidestxistin bernameyên sekilînê 
ne. Girgin da zanîn ku di qonaxên pêşîn 
ên pençeşêriya sîngê de pençeşêr di nav 
raçînka sîngê de sînordarkirî ye û herî zêde 
di binê çengê de belav bûbe û dibe ku beşek 
jê jî di qonaxa pêşî de be, piştî vê qonaxê 
pençeşêr, dikeve qonaxa lokal pêşketî ku 
dikeve li derveyî herêmê, girêk gelekî mezin 
dibe û di raçînkên lenfê yên tê de belav bûye 
pevgihîştin çêdibin. Girgin got ku di qonaxên 
pêşîn de şêwaza sereke ya tedawiyê cerahî 
ye lê di qonaxa herêmî pêşketî de di serî de 
tedawiya cerahî nikare bê çeşpandin, beriya 
wê divê derman bê dayîn û wisa domand: “Di 
qonaxa pir pêşketî ya pençeşêrê de pençeşêr, 
ji herêma xwe derbasî lebatên din dibe ku ev 
qonaxa 4. e. Di vê qonaxê de êdî sepandina 
tedawiya cerahî nepêkan e, kemoterapî tê 
çespandin. Ango di pençeşêra sîngê de pêhe- 
sandina wê di qonaxa pîşîn de jiyanê xilas 
dike.” Girgin got ku pençeşêra sîngê heke 
dereng bê hesandin dikare bibe nexweşiyeke 
xedar û li cîhanê salê nêzîkî 500 hezar mirov 
ji ber pençeşêra sîngê jiyana xwe ji dest dide. 

Polîtîkayên têgihandinê 

Dr. Sadullah Girgin, anî ziman ku li ser vê 
mijarê xebatên wan ên gelekî bi bandor hene, 
bir rêya çapemenî û çalakiyên cuda ew hewl 
didin ku civakê agahdar bikin. Girgin da za- 
nîn ku ger sekilînên pençeşêran belav bibin, 
kesan gazî Navendên Civak û Malbatan dikin 
û disekilînin lê di civakê de zanîna vê yekê 
gelekî kêm e. Girgin got ku jinek ku bixwaze 
xwe bisekilîne dikare biçe nêzîktirîn buroya 
bijîşka malbatî, Wezareta Tendurstiyê li 
ser sekilîna pençeşêran perwerdehiyên baş 
dane bijîşkên malbatî û aniha li Navendên 
Tenduristiya Malbat û Cavakê û Buroyên 
Bijîşkiya Malbatê bijîşkên baş hene, bes ku 
bila biçin saziyeke tenduristiyê. 

"Sedemê xetera li ser 
dimilkî bêdewletbûn e" 


“Pirsgirêka herî mezin bêdewletbûn e. Heta ku em 
nebin dewlet, dewletên xelkê rê li ber me venakin. Ev jî 
ne zelal e, dema ku mirov behsa zimanê kurdî dike behsa 
kijan zimanî dikî ew ne diyar e. Kurdî grubek e, piraniya 
wan kurmanc in dû re soran tên, dimilkî, hewramî û 
erdelanî tên, zimanê hemûyan kurdî ye û ew jî xwe kurd 
dihesibînin.” 


Mehmet Emin Kan 


N ivîskar û Ferhengnûs Ahmet 

Kasimoglu ku demeke dirêj e li ser 
wêje û peyvsaziya wêjeya dimilkî ya 
şêwezarê kurdî de xebatan dimeşine, yekem 
ferhenga xwe ya “Navên Nebatan“ derxist. 
Ahmet Kasimoglu ku li ser folklor û dîroka 
kurd jî xebatan dimeşîne, di derbarê xebatên 
xwe yên wêjeyî û rewşa şêwezarê dimilkî 
de agahiyên xwe bi BasNûçe’yê re parve 
kir. Kasimoglu balê kêşa ser bêderfetiya 
şêwezarê dimilkî û amaje bi wê yekê kir ku 
sazî û dezgehên kurdan bi awayekî têr li 
dimilkî xwedî dernakevin û ev yek xetera li 
ser dimilkî zêdetir dike. 

‘UNESCO’yê xetera li ser dimilkî 
destnîşan kir’ 

Şêwezarê dimilkî ango zazakî ku di lîsta 
UNESCO’yê ya ziman û şêwezarên di bin 
xeteriyê de ye, li gel hin pêşketinên piçûk jî 
rexşa xwe ya xeternak didomîne. Nivîskar 
û Ferhengnûs Ahmet Kasimoglu di derbarê 
rewşa vî şêwezarî de da zanîn ku di raporta 
UNESCO’yê 2008’an a ziman û şêwezarên di 
bin xetera têkçûnê de cih daye şêwezarê di- 
milkî jî û da zanîn ku di nirxandina UNES- 
CO ya li ser dimilkî de tê gotin ku ‘Ger pêşî 
li van xeteran neyê girtin wê dimilkî 
têkbiçe.” Kasimoglu rexneyên tûnd 
li zimankariya dezgehên fermî yên 
Tirkiyeyê kir ku ji bo zimanên cuda 
yên ku li ber têkçûnê ne, têgehên wek 
‘Zimanên mirî’ an jî ‘zimanên 




i--' 

• V~ 




li ber mirinê’ bikar tînin û got: “Ez bawer 
nakim ku di lîteratora zimanê din de têgehên 
bi vî rengî hebin. Em dikarin bêjin winda 
dibin an jî ji holê radibin. Lê belê ev xetere 
hene. UNESCO’yê nirxandiye ku şêwezarê 
dimilkî niha ji aliyê zarokan ve tê axaftin, lê 
ger ku çareyek neyê dîtin wê dimilkî nebe 
zimanê perwerdehiyê. Ji ber ku nifşên niha 
bi zimanê xwe napeyivin tirsa min ew e ku bi 
nifşa nû re dimilkî ji holê rabe.” 

“Sedem bê dewletbûn e” 

Kasimoglu derbarê tunebûna polîtikayên 
ziman de jî axivî û balkişand ser wê yekê ku 
heta kurd nebin xwedî dewlet û dezgehên 
xwe yên çandî ava nekin, ew ê nikaribin ji bo^ 
ziman polîtîkayek durust bikin. Kasimgolu 
da zanîn ku gelek tişt rê li ber pêlketina 
kurdî digirin û wiha dom kir: “Pirsgirêka 
herî mezin bêdewletbûn e. Heta ku em 
nebin dewlet, dewletên xelkê rê li ber me 
venakin. Di vê mijarê de bêxemiya civaka me 
rexşenbîran jî ziyanê mezintir dike. Li aliyekî 
mirov dema dibêje kurdî çi ye? Ev jî ne 
zelal e, dema ku mirov behsa zimanê kurdî 
dike behsa kijan zimanî dikî ew ne diyar e, 
li gor min zimanê kurdî grubek e, piraniya 
wan kurmanc in dû re soran tên, dimilkî, 
hewramî û erdelanî tên, zimanê hemûyan 
kurdî ye û ew jî xwe kurd dihesibînin.” 

“Min yek bi yek ew nebat dîtin û navê 
wan pirsî” 

Nivîskar Ahmet Kasimoglu di berdewami- 
ya axaftina xwe de qala xebata xwe ya li ser 
nebatan jî kir û da zanîn ku nêzîkî 15 salan 
e ew li ser ferhenga nebatan dixebite û wî bi 
alîkariya akademîsyen û Parlementerê HDP’ê 
Kadri Yildirim, ew li Zanîngeha Artukluyê 
çap kiriye. Li hêla din Kasimoglu daxuyand 
ku wî li Amedê di semîneran de jî li ser navên 
nabetên kurdî agahî dane û ji bo navlêkirina 
nebatan li gelek bajarên Kurdistanê geriya 
ye. Kasimoglu, li ser pêvajoya amadebûna 
ferhengê jî got: “Rojekê li Amedê li Odeya 
Endezyarên Zîraetê min semînerek da û 
min 2000 nav rêz kirin. Dûre min meraq 
kir: ‘Gelo kurdan bi pergaleke çawa nav li 
nebatan kirine?’ Piştre min navên nebatan 
ên latînî û kurdî pergî hev kir. Min dît ku 
navên latînî û kurdî pir dişibin hev. Dûre min 
xebatên xwe ji Govara Wate re şand. Dostên 
govarê jî hin pêşniyaz li min kirin û ez di vî 
aliyê de pêş ketim. Ez li gelek deverên Kurd- 
istanê geriyam. Wek nimûne; Çiyaye Garê ku 
cihekî bi nebatên Kurdîstanê bi nav û deng 
e. Ez çûm Amediyê, Bamernê, Barzan, Wan, 
Bazîd, Cizîrê û gellek deverên din û min 
nebat bi çavên xwe dîtin û navên wan hîn kir 
û xebata xwe bi encam kir.” 

“Kes li dimilî xwedî dernakeve” 

Di berdewamiya axaftina xwe jî de Ahmet 
Kasimoglu derbarê xebatên dimilkî jî de anî 
ziman ku divê saziyên kurmancî alîkariyê 
bidin dimilkî û wiha berdewam kir: ‘’Ez 
dikarim bêjim di zimanê gruba kurdi de yê 
herî paş dimilkî ye. Weke ku hûn jî zanin em 
dimilî ji zû ve kurmancî hîn dibin, kurmanc 
yan soran dimilî hîn nabin. Hinek dixwazin 
hîn bibin lê nikarin hîn bibin. Di fîîlan de 
nêr û mê ku di dimilî de heye lê di kurmancî 
û soranî de tune û ji ber vê sedemê hînbûna 
dimilî hinekî zehmet tê ji wan re. Zimannasê 
me yên dimilkî jî karê xwe baş nakin. Dema 
ku diçin konferans û semîneran bi dimilî 
naaxivin, dibêjin kes bi dimilkî fêm nakê ji vê 
bonê em bi kurmancî an jî bi tirkî diaxifin û 
behsa zimanê dimilî dikin ev tiştên pir ecêp û 
sosret in û tiştên ne rast in. Di rojê ziman de 
jî dîsa bi dimilkî naaxivin bi hesaba pêşengê 
me ne, lê hê wan jî baş fêm nekiriye. Ez dix- 
wazim ku saziyên me yên kurmanc alikariya 
dimilî bikin, ewên wan pêş ketine, li Başûr 


jî dewleta federal a kurdan heye, li wê derê 
perwerdehiya kurmancî jî gelek pêş ketiye, 
televîzyonên kurdan gelek in di vî aliyê de 
kurmancî gelek pêş ketiye û dimilkî jî paş ve 
maye.” 

“Di nav me de otoasîmilasyon heye” 

Her wiha Ahmet Kasimoglu da zanîn ku 
li zanîngehên Artuklu, Dêrsim, Çêwlik û 
Mûşê beşên dimilkî vekirine ku ew tevahiya 
wan wek saziyên dewletê dihesibîne û wisa 
dom kir: “Niha di nav wan de hinekan pêş 
de diçe, hinek paş de dimîne, dibe ku hebe, 
lê salên bêyî dê hêdî hêdî nêzî hev bibin û bi 
hev re bixebitin. Mînak; heta niha Zanîngeha 
Çêwlikê digot em wan herfên Bedirxan 
qebûl nakin. Niha civîyan û herfên Bedirxan 
qebûl kirin. Ne tenê karê Zanîngehan, ev 
polîtikayên dewletê ne, dixwazin ku dimilkî ji 
kurmancî dûr bixin, bêjin ne kurdî ye û bi vî 
awayî gelê me asîmîle bike, dimilî di asîmila- 
syonê de gelek pêş ve çûne, em dikarin bêjin 
di nav me de otoasîmîlasyonê dest pê kiriye. 
Dewlet tiştên wîsa dîxwaze ji xwe, dibejin di 
serî de cûda bikin wek ku dimilî ne kurdî ye 
paşêjî wînda bikin.” 

“Xebatên min li ser diroka 
me ya nêz in” 

Di dawiya axaftina xwe de Ahmet 
Kasimoglu li ser xebatê xwe yên din jî hin 
agahî dan û axaftina xwe wiha bi dawî kir: “ 
‘’Xebatên min ên li ser dimilî bi piranî li ser 
dîroka me ya nêz hene. Derbarê dema Şêx 
Seîd de min gelek lêkolîn kir di wê demê de 
tiştekî bala min kişand, ez dixwazim bînim 
ziman, 46 kes hatin dardakirin, esasê xwe de 
48 kesin lê du kes ji wan nehatin dardekirin, 
yek ji wan 15 salî bû, yê din çerkes bû û 
Qeymeqamê Çêwligê bû ew demeki dirêj ji 
dewletê re xizmetê kiribû ji ber wê sedemê 
ceza dane wan û wan nefî kirin. Aniha di 
destê me de ji bilî belgeyên dozgeriye tû bel- 
geyek tûne ku em bizanibin ew 46 kes kî bûn. 
Ez li ser wan dixebitim. Tiştekî ku ez dizanim 
herkes malbata xwe tenê dizane yên din ni- 
zanin. Heta niha min 44 kesan bi cîh kiriye. 
Li ser Yado xebatên min hene, di dîrokê de, 
dîroka Yado bixwe dîroka şerê kurdên me 
yên 1925 şûnde ne. Xebatên min ên li ser 
çandî hene min gelek gotinên pêşiyan ên 
dimilkî amade kirine” 






